title: Soulset

text:
Soulset soitti ensimmäisen keikkansa SKDL:n vappujuhlassa Helsingin Suurkirkon portailla vuonna 1968.
Yhtyeen ainoa varsinainen levy oli vuonna 1969 julkaistu Nykysuomalaista - Contemporary Finnish, jonka raidoilla 1–5 soittaa Soulset laulajanaan nyt Harri Saksala ja 6–9 Edward Vesala Jazz Band. Levyllä kokoonpano oli Saksala (laulu, huuliharppu), Paakkunainen (huilu, saksofonit), Ilja Saastamoinen (kitara), Mamba Koskinen (piano), Heikki "Häkä" Virtanen (sähköbasso) ja Vesala (rummut). Tämän levyn lisäksi Soulsetiltä ilmestyi harvinainen rajoitetulle ryhmälle jaettu "Yksi, kaksi, kolme, neljä souljumppaa".


title: Soulset

text: Soulsetin kappale "The Dish" on mukana Love Recordsin "Reunion" -kokoelma-albumilla. Soulset soittaa kahdella Pekka Strengin Magneettimiehen kuolema -albumin vuoden 2003 CD-julkaisun bonusraidalla.


title: Ulkopolitiikka

text: Ulkopolitiikka on valtion harjoittamaa politiikkaa suhteissaan muihin maihin. Ulkopolitiikan toimilla pyritään turvallisuuden ja hyvinvoinnin edistämiseen ja ideologisiin tavoitteisiin.


title: Ulkopolitiikka

text: Tavoitteisiin voidaan pyrkiä rauhanomaisella yhteistyöllä muiden valtioiden kanssa - parantamalla kahdenvälisiä suhteita tai toimimalla monikansallisissa järjestöissä. Aggressiivisempi tapa tehdä ulkopolitiikkaa on äärimmillään sota, sodalla uhkailu tai sotaan varustautuminen. Ulkopolitiikan merkitys kasvoi 1900-luvun aikana, ja nykyisin lähes kaikki valtiot käyvät jonkinlaista dialogia toistensa kanssa. Vielä 1800-luvulla oli useita täysin eristäytyneitä valtioita (Nepal, Japani).


title: Ulkopolitiikka

text: Ulkopolitiikan tutkimus tunnistaa kaksi erilaista lähestymistapaa, joita kutsutaan idealismiksi ja realismiksi.


title: Ulkopolitiikka

text: Ulkopoliittisen idealismin ydinajatus on, että kaikkien kansojen tulee pyrkiä kohti yhteistä hyvää. Se liitetään usein liberaaliin ajatteluun, jonka päämääränä on kansainvälinen järjestelmä jossa kaikki voittavat, joko kansainvälisten järjestöjen ja yhteistyön avulla (klassinen liberalismi) tai taloudellisin keinoin (uusliberalismi). Yhdistyneet kansakunnat ja sen edeltäjä kansainliitto on perustettu tässä hengessä.


title: Ulkopolitiikka

text: Kansainliitto ja myös Yhdistyneet kansakunnat edustaa kollektiviista turvallisuusajattelua, missä suurvaltojen toiminnalle voidaan asettaa kansainvälisin sopimuksin rajoja ja tehdä maailmasta turvallisempi pienemmille maille sopimuksenvaraisuuden myötä.


title: Ulkopolitiikka

text: Realisteiksi itseään kutsuvat ajattelevat, että idealismin tavoitteita ei voi saavuttaa, vaan tarvitaan vallan tasapaino (kauhun tasapainoksikin kutsuttu) joka on nollasummapeliä: jos joku hyötyy, aina toinen häviää.


title: Ulkopolitiikka

text: Realistiseen koulukuntaan kuuluvat äärimmillään myös geopoliittiset teoriat, millä osoitetaan yhä selvemmin kansankuntien nauttimia etuja ja kärsimiä haittoja, mikäli rakennetekijöitä ei käytetä etukäteen hyödyksi. Idealistinen ja sopimuksenvarainen kollektiivinen turvallisuus nähdään voimattomuutena, minkä vuoksi suositaan liittoutumia, mitkä voivat käsittää joko sopimuksenvaraisia sotilasliittoja tai tilanteiden mukaista yhteistyötä, kanssasotimista, missä ollaan yhteistyössä, mutta ulkopoliittisia päämääriä ei ole virallisesti yhdistetty.


title: Ulkopolitiikka

text: Clausewitzin esittämän klassisen näkemyksen mukaan sota on politiikan jatkamista muin keinoin. Näin ollen sota voidaan käsittää ulkopolitiikan jatkoksi tai sen keinoksi ja ulkopolitiikka ajallisesti puolustuspolitiikan esiasteeksi.


title: Ulkopolitiikka

text: Suomen puolueettomuuspolitiikka YYA-aikana perustui siihen, että turvallisuuspolitiikka on tasavallan presidentin ja ylipäällikön johtama ulkopolitiikan ja puolustuspolitiikan muodostama kokonaisuus, missä ulkopolitiikalla on puolustuspolitiikan määrittelevä tehtävä.


title: Ulkopolitiikka

text: Euroopan unionin jäsenyys ja länsi-integraation syveneminen on luonut puolustuspolitiikalle itsenäisemmän tehtävän, mitä voidaan hoitaa hallinnollisesti pääministerin koordinoimana Eurooppa-politiikkana.


title: Ulkopolitiikka

text: Pääministerin johtaman hallituksen Eurooppa-politiikan rajoja on määritelty mm. keskustelussa tasavallan presidentin tehtävästä ylipäällikkönä, keskustelussa perustuslaista sekä viimeksi edellisiin liittyen rauhanturvaamislain muuttamisessa kriisihallintalaiksi samoin kuin suomalaisessa NATO-keskustelussa.


title: Gaboninkyy

text: Gaboninkyy ("Bitis gabonica") on Afrikan sademetsissä elävä myrkkykäärme. Se voi kasvaa jopa kaksimetriseksi ja painaa yli kymmenen kiloa. Silloin sen myrkkyhampaat voivat olla jopa viisi senttimetriä pitkät, joten niillä on mahdollista ruiskuttaa myrkky syvälle uhriin. Gaboninkyyn myrkyssä on sekä hermostoa vaurioittavia aineita että verisoluja tuhoavia ainesosia.


title: Gaboninkyy

text: Gaboninkyy on kauttaaltaan ruskeiden, harmaiden ja purppuranpunaisten geometristen kuvioiden peitossa. Sillä on suuri, litteä, päältä vaalea, lehden muotoinen pää. Kuvioinnin ansiosta käärmettä on hyvin vaikea havaita lehtikasoista, joissa se vaanii saalistaan. Paksun keskiruumiin päässä on hyvin lyhyt häntä. Gaboninkyyllä on kaksi alalajia. Itäafrikangaboninkyyn ("B. g. gabonica") tunnistaa Länsi-Afrikassa elävästä sarvigaboninkyystä ("B. g. rhinoceros") pienemmistä kuonon sarvimaisista kyhmyistä. Sen ravintoa ovat nisäkkäät, kuten rotat ja oravat, joskus jopa pienet antiloopit ja piikkisiat. Yöaktiivinen gaboninkyy synnyttää 16-60 poikasta.


title: Gaboninkyy

text: Gaboninkyitä ei pidetä kovinkaan aggressiivisina, vaan ne ovat pikemminkin arkoja. Sen takia ihmisiin kohdistuneita purematapauksia raportoidaan vain harvoin. Hyvä suojaväri on usein syynä ihmisiin kohdistuvissa hyökkäyksissä, sillä naamiointia tehostaa vielä valon ja varjon vaihtelu metsänpohjassa. Silloin ihminen ajautuu helposti liian lähelle käärmettä ja saa sen hyökkäämään.


title: Jäyhyysmomentti

text: Jäyhyysmomentti (jäyhyys, neliömomentti, tasapinnan hitausmomentti, tunnus I) on lujuusopin suure, jonka SI-järjestelmän mukainen yksikkö on m. Jäyhyysmomentti kuvaa poikkileikkaukseltaan tietyn muotoisen homogeenisen kappaleen kykyä vastustaa taipumaa poikkileikkaustason tietyn akselin suuntaan.


title: Jäyhyysmomentti

text: "y-z" tasossa olevan poikkileikkauspinnan jäyhyysmomentti "z" akselin suhteen onJäyhyysmomentti "y"-akselin suhteen saadaan vastaavasti vaihtamalla yllä olevassa kaavassa "y" ja "z" keskenään.


title: Jäyhyysmomentti

text: Poikkileikkaukseltaan suorakaiteen muotoisen profiilin jäyhyysmomentti profiilin painopisteen kautta kulkevan z-akselin suhteen lasketaan kaavalla


title: Jäyhyysmomentti

text: missä "h" on suorakaiteen korkeus ja "b" on leveys "z"-suunnassa.


title: Taivutusvastus

text: Taivutusvastus (tunnus W, ) on lujuusopin suure, jonka yksikkö m (mm). Taivutusvastus on muodon ominaisuus, joka kuvaa tietyn muotoisen kappaleen kykyä vastustaa taipumaa.


title: Taivutusvastus

text: Taivutusvastus on taivutusmomentin suhde taivutusjännitykseen:


title: Taivutusvastus

text: Taivutusvastus riippuu kappaleen paksuuden toisesta potenssista. Umpinaisen kappaleen seinämän vahvuuden puolittuessa taivutusvastus siis putoaa neljäsosaan.


title: Taivutusvastus

text: Taivutusvastus (määrätyn akselin suhteen) voidaan määrittää myös poikkileikkauksen neliömomentista (I). Tällöin kaava on W=I/e. e on suurin reunaetäisyys neutraaliakselista taivutusmomentin tason suunnassa.


title: Crusader (panssarivaunu)

text: Cruiser Tank Mk.VI Crusader (A15) oli yksi brittien oman mittapuun mukaan nopeista, ns. cruiser-tankeista toisen maailmansodan aikana. Etenkin Pohjois-Afrikan sotaretken aikana se oli tärkein brittitankki. Vaunua valmistettiin yli 5300 kappaletta ja malli lieneekin yleisin toisessa maailmansodassa käytetty brittitankki.


title: Crusader (panssarivaunu)

text: Cruiser-konsepti (risteilijä) oli brittiläisten maailmansotien välillä kehittämän panssarivaunuluokka. Kuten vastaavat laivat, risteilijäpanssarivaunut olivat nopeita ja se oli suunniteltu toimimaan itsenäisesti panssariyhtymissä. Ne tunnettiin myös ratsuväkitankkeina, sillä niitä käytettiin enemmän tai vähemmän samalla tavalla kuin ennen käytettiin ratsuväkeä. Jalkaväen tueksi kehitettiin taas raskaita ja hitaita ns. jalkaväkivaunuja (Infantry Tank). Kun vihollisen rintamaan oli saatu läpimurto, cruiserien oli tarkoitus edetä nopeasti vihollisen selustaa ja hyökätä huoltolinjoja ja viestiliikennettä vastaan. Nopeudella oli siten pääasiallinen paino ja panssarointi oli vastaavasti kevyt.


title: Crusader (panssarivaunu)

text: Vuonna 1939 Nuffield Mechanization and Aero tarjoutui valmistamaan vielä suunnitteluasteella olevan A13 Mk III Cruiser Mk V Covenanter -vaunua. Nuffield kuitenkin piti omaa versiotaan parempana ja sille annettiin nimi Cruiser Tank VI Crusader ja pääesikunnan nimitys A15. Crusaderia pidetään usein Covenanterin seuraajana, vaikka se tosiasiassa oli rinnakkainen malli.


title: Crusader (panssarivaunu)

text: Crusader oli suunniteltu ennen sotaa nopeaksi vaunuksi, mutta käytännössä se 43 km/h:n huippunopeudellaan oli vain hieman saksalaisten päätyyppiä Panzerkampfwagen IV:tä nopeampi. Kaiken lisäksi se oli Mk. II-malliin asti aseistettu heikolla 40 mm Q.F. 2-pounder-tykillä, kevyesti panssaroitu ja kärsi mekaanisista ongelmista. Tykille ei saatu toimitettua ikinä sirpalekranaattia. Vuoden 1942 aikana tuotantoon tulleessa ja toiseen El Alamein taisteluun ehtineessä Crusader Mk. III-mallissa oli kuitenkin jo merkittävästi tehokkaampi 57 mm Q.F. 6-pounder-kanuuna.


title: Crusader (panssarivaunu)

text:
Crusaderit osallistuivat ensi kertaa operaatio Battleaxeen ja olivat tärkeässä asemassa operaatio Crusaderiin asti, joka nimettiin vaunun mukaan. Saksalaiset ja italialaiset joukot kehittivät kuitenkin tehokkaan menetelmän Crusaderin voittamiseksi: joukot vetäytyivät panssarintorjuntatykkien taakse ja hyökkääjä tuhottiin tykistöllä. Ilman sirpalekranaattia ja konekiväärien kantomatkan ulkopuolella Crusader ei voinut mitään tykeille.
Pohjois-Afrikan kampanjan päätyttyä ja parempien vaunujen, kuten M4 Shermanin ja Cromwellin käyttöönoton jälkeen Crusaderit jäivät toisisijaisiin käyttötarkoituksiin, kuten ilmatorjuntavaunuiksi tai tykinvetäjiksi. Näissä tehtävissä vaunuja käytettiin sodan loppuun.


title: Zdravljica

text: "Zdravljica" ("Kippis") slovenialaisen runoilijan France Prešerenin kuuluisa runo. Runo on kirjoitettu vuonna 1844. Vuodesta 1991 se on ollut Slovenian kansallislaulu. Laulu on alun alkaen kirjoitettu, ikään kuin se olisi viininkorjuujuhlaa ylistävä juomalaulu, mistä hymnin erikoinen nimi. Toisaalta runo tuo esiin sloveenien isänmaanrakkauden ja vapauden kaipuun.


title: Zdravljica

text: 1844 sensuuri ei sallinut runoa julkaistavaksi. Prešeren itse yritti myöhemmin julkaista sen teoksessaan Poezije ("Runot"). Hän jätti kuitenkin pois runon kolmannen säkeistön ("V sovražnike 'z oblakov / rodú naj naš'ga treši gróm"), jota hän itse arveli runon kieltämisen syyksi. Tosiasiassa sensuuri kuitenkin pelkäsi neljännen säkeistön ("Edinost, sreča, sprava / k nam naj nazaj se vrnejo") panslavistista tunnelmaa, ja kieltäytyi edelleenkin hyväksymästä sitä. Itävallan kansleri Metternichin ja maaliskuun vallankumouksen jälkeen Zdravljica julkaistiin lehdessä Novice ("Uutiset") 26. huhtikuuta 1848.


title: Zdravljica

text: Prešerenin runolla on ollut suuri merkitys Slovenian historiassa, erityisesti vuosien 1941–1945 saksalaismiehityksen aikaan, jolloin Zdravljica oli vastarintaliikkeen käyttämä vapauslaulu. Laulu kohosi uudestaan suosioon Jugoslavian hajoamisen yhteydessä. 27. syyskuuta 1989 Slovenian parlamentti julisti laulun kansallislauluksi, ja päätös vahvistettiin 29. maaliskuuta 1990. Tällöin kansallislauluksi täsmennettiin Zdravljican 7. säkeistö, johon Stanko Premrl sävelsi samannimisen koraalin. Tästä tuli kansallislaulun sävelmä.


title: Zdravljica

text: Zdravljicalla on omintakeinen, carmina figurataksi kutsuttu runomuoto. Runon sanat on kirjoitettu tiettyyn muotoon keskitetysti, niin että sanat muodostavat viinipikarin muodon. Täten runo ei ole vain kirjallinen, vaan myös visuaalinen taideteos.


title: Zdravljica

text: Mainittakoon kuriositeettina, että 1990-luvun alkupuolella myös suosittu rock-yhtye Lačni Franz ("Nälkäinen Franz") levytti Zravljican.


title: Laseretäisyysmittari

text: Laseretäisyysmittari on laite, jolla mitataan kohteiden etäisyyksiä käyttäen apuna laservaloa. Laseretäisyysmittareita on erityyppisiä ja ne sopivat eri käyttötarkoituksiin. Tarkat etäisyysmittaukset ovat tarpeellisia esimerkiksi rakennus- ja maanmittauksessa, geodesiassa ja asejärjestelmissä. Laitteella pystytään mittaamaan pisteitä koskematta kohteeseen. Tuloksena on kolmiulotteinen pistepilvi. Mittalaitteessa on nollapiste, josta lähtee liikkeelle lasersäde, jonka avulla mitataan kohteen etäisyys mittalaitteesta.


title: Laseretäisyysmittari

text: Geodesiassa käytetään esimerkiksi maapallon muodon mittaamiseen satelliittilasereita, maahan asennettuja laserlaitteita, joiden säde heijastuu satelliittiin asennetusta heijastimesta. Niillä voidaan mitata satojen kilometrien korkeudessa kiertävän satelliitin etäisyys jopa senttimetrien tarkkuudella .


title: Hymnografia

text: Hymnografia tarkoittaa suunnilleen samaa kuin kirkkorunous. Näin ollen hengellisen musiikin sanoitus on sen keskeisin osa. Hymnologian esitetään syntyneen Bysantissa keskiaikana. Ilmeisesti syyrialaista syntyperää oleva ortodoksinen pyhimys Romanos Melodos, joka lienee kuollut vuoden 555 paikkeilla, mainitaan hymnografian keskeisenä kehittäjänä.


title: Hymnografia

text: Termiä hymnologia on pidetty suunnilleen samaa tarkoittavana, ei välttämättä ortodoksisuuteen liittyvänä, ja se selittää myös virsien musiikillista puolta.


title: Paul Gilbert

text: Paul Brandon Gilbert (s. 6. marraskuuta 1966, Carbondale, Illinois) on yhdysvaltalainen kitaristi ja muusikko. Hän on tullut tunnetuksi yhtyeissä Mr. Big ja Racer X.


title: Paul Gilbert

text: Gilbert soitti nuoruudessaan lukuisissa yhtyeissä. Ensimmäinen tunnettu yhtye oli vuonna 1985 perustettu Racer X, josta Gilbert lähti vuonna 1988, mutta jonka hän myös kokosi jälleen yhteen vuonna 1999. Gilbert soittaa myös Beatles-covereita soittavassa Yellow Matter Custard -kokoonpanossa, jossa soittaa muun muassa Dream Theaterin entinen rumpali Mike Portnoy.


title: Paul Gilbert

text: Yhdessä basistilegenda Billy Sheehanin kanssa Gilbert perusti vuonna 1989 Mr. Bigin. Gilbert on mukana yhtyeen viidellä studio- ja viidellä livealbumilla. Hän jätti yhtyeen vuonna 1996 keskittyäkseen soolouraansa.


title: Paul Gilbert

text: Gilbert on yhteistyössä kitaravalmistaja "Ibanezin" kanssa, ja käyttää "Ibanezin" "Paul Gilbert Signature" -sarjan "PGM"-kitaroita ja vaihtelevia Ibanezin muita malleja. Paul Gilbert käytti 80-luvulla kelluvilla "Edge"- ja "Kahler"-talloilla varustettuja kitaroita.


title: Cromwell (panssarivaunu)

text: A27M Cruiser Tank VIII Cromwell oli yksi brittien menestyneimmistä nopeista, ns. cruiser-tankeista toisen maailmansodan aikana. Se oli ensimmäinen brittipanssarivaunu, jossa yhdistyivät kunnollinen tykki, hyvä liikkuvuus ja kohtuullinen panssarointi. Sodan loppuvaiheissa Cromwell oli brittien yleisin panssarivaunu ja se korvasi Shermanin joissakin yksiköissä. Cromwellista kehitettiin edelleen Comet. Cromwell nimettiin Englannin sisällissodan johtajan Oliver Cromwellin mukaan.


title: Cromwell (panssarivaunu)

text: Cromwellin pääaseistuksena oli O.Q.F 75 mm, joka oli vanha 57 mm O.Q.F 6-pdr sovitettuna ampumaan yhdysvaltalaisen M3:n 75 mm:n ammusta. Tykki pystyi ampumaan myös sirpalekranaattia, mikä oli sitä edeltävän Crusaderin suurin puute. Tykki ei kuitenkaan ollut yhtä tehokas panssarivaunuja vastaan kuin 6-naulainen tai Shermanin Firefly-muunnokseen asennettu 76,2 mm:n 17-naulainen.


title: Nasi lemak

text: Nasi lemak on Bruneissa, Malesiassa ja Singaporessa yleinen riisiä, pandania ja kookosmaitoa yhdistävä ruokalaji. Sitä kutsutaan Malesian epäviralliseksi kansallisruuaksi. Indonesiassa on samankaltainen ruokalaji, jota kutsutaan "nasi uduk".


title: Britten-Norman

text: Britten-Norman (virallinen nimi Britten-Norman Group, josta lyhenne BNG) on brittiläinen lentokonevalmistaja. Yritys on Britannian viimeinen itsenäinen lentokonevalmistaja. Yritys on perustettu vuonna 1953.


title: Britten-Norman

text: Yrityksen osti vuonna 2000 Zawawin perhe Omanin sulttaanikunnasta.


title: Britten-Norman

text: Britten-Norman on myynyt yli 1 250 lentokonetta. Sen ainoa tehdas on Bembridgessä Wightsaarella. Osa koneista on koottu Romaniassa. Tunnetuimmat koneet ovat Britten-Norman Islander, jonka sotilasversio on Britten-Norman Defender, ja kolmimoottorinen Britten-Norman Trislander, joilla kaikilla on ollut kyky nousta lyhyiltä kentiltä (STOL). Niitä on käytetty muun muassa saarten väliseen liikenteeseen Britteinsaarilla. Koneita on käytetty kalastuksen valvontaan ja poliisitehtäviin. Islander on Britannian maavoimien ainoa kiinteäsiipinen ilma-alus.


title: Britten-Norman

text: John Britten ja Desmond Norman kehittivät kasvintorjunta-aineiden levityslaitteita 1960-luvun alussa. Muutettuaan Wightsaarelle he alkoivat suunnitella lentokoneita. Heillä oli molemmilla De Havillandin antama koulutus lentokoneiden suunnitteluun. He tuottivat menestyneen "BN-2 Islander" -koneen lisäksi epäonnistuneet "BN-1 Finibee" ja "BN-3 Nymph" -koneet.


title: Britten-Norman

text: 1960-luvulla he myös kehittivät ilmatyynyalusta tytäryrityksessä nimeltä Cushioncraft Ltd. CC1 oli yhtiön toinen onnistunut ilmatyynyalus. 1970-luvulla tytäryritys myytiin British Hovercraft Corporationille.


title: Britten-Norman

text: Yhtion omistajuus on vaihdellut vuosien saatossa. Fairey osti sen vuonna 1972 ja myi sen Oerlikon-Buhlelle (joka omisti Pilatus Aircraftin Sveitsissä). Kaupan seurauksena yhtiön nimi oli hetken aikaa "Pilatus Britten-Norman".


title: Presbyteriaaninen kirkko

text: Presbyteriaaninen kirkko on reformoiduista kirkkokunnista varsinkin Isossa-Britanniassa ja Yhdysvalloissa käytetty nimitys. Termiä "presbyteriaanit" käytettiin ensin Skotlannin kirkon jäsenistä, ja se johtuu kirkon "presbyteerisestä kirkkojärjestyksestä", jossa maallikot eli presbyteerit muodostavat samanarvoisina pappien kanssa "presbyteerioiksi" kutsuttuja kirkollisia hallintoelimiä. Presbyteerioita on kirkollisen hallinnon kaikilla tasoilla paikallisseurakunnista valtakunnalliseen kirkkoon saakka. Presbyteriaaninen kirkkojärjestys vallitsee useiden muidenkin maiden reformoiduissa kirkoissa.


title: De Havilland

text: De Havilland Aircraft Company oli brittiläinen, Geoffrey de Havillandin omistama lentokoneita valmistanut yhtiö, joka tunnettiin vuoteen 1920 asti nimellä Airco. Omistaja oli yhtiönsä pääsuunnittelija. Vuodesta 1920 lähtien yhtiö toimi Hatfieldissä Hertfordshiren kreivikunnassa.


title: De Havilland

text: De Havilland keskittyi yksi- ja kaksipaikkaisiin kaksitasoihin, jotka olivat Aircon koneiden jatkokehitelmiä. Niihin asennettiin yhtiön oma de Havilland Gypsy -moottori. Kuuluisimmat ovat de Havilland D.H.60 Moth ja sen kehitelmä de Havilland D.H.82 Tiger Moth. Nämä saavuttivat useita ilmailun ennätyksiä, joista osan lensi de Havilland itse. Amy Johnson lensi yksinlennon Englannista Australiaan vuonna 1930 Gypsy Mothilla – lento kesti 19,5 päivää välilaskuineen.


title: De Havilland

text: Moth-kehitelmiä ovat myös de Havilland Hornet Moth ja de Havilland Moth Minor, joista jälkimmäinen oli alatasoinen lentokone.


title: De Havilland

text: De Havilland D.H.84 Dragon ja de Havilland D.H.89 Dragon Rapide saavuttivat lentoyhtiöiden suosion 1930-luvulla. Myös postirahtikone de Havilland D.H.88 Comet oli menestys.


title: De Havilland

text: Tehokkain de Havilland -kone oli toisen maailmansodan alkuvuosista loppuun toiminut de Havilland D.H.98 Mosquito, joka oli valmistettu pääosin puusta, koska alumiinista oli pulaa. Kone oli alun perinkin suunniteltu juuri metallipulan varalta; metallia koneessa oli lähinnä ohjaamossa, moottoreissa ja vahvikeruuveissa, vaikka niistäkin osa oli puisia. Mosquitosta tehtiin yli 30 eri mallia pommittaja-, hävittäjä-, tiedustelu- ja muuhun käyttöön. Saksan ilmavoimien päällikkö Hermann Göring ei voinut ymmärtää, miksi Britannia, jonka oli helpompi saada alumiinia kuin Saksan, päätyi rakentamaan puukoneen. – Myös Valtion lentokonetehdas Suomessa pohti sodan aikana Mosquiton kopion suunnittelua Suomessa.


title: De Havilland

text: De Havilland D.H.106 Comet oli ensimmäinen suihkumoottoreilla varustettu matkustajalentokone. Se tuli käyttöön vuonna 1952. Se oli kaksi kertaa nopeampi kuin edeltäjänsä. Comet-malli oli epäonninen, sillä lyhyessä ajassa menetettiin kolme konetta runkojen murruttua ilmalennon aikana. Syynä olivat paineistetun matkustamon kuormat, jotka aiheuttivat metallin väsymisen takia säröjä nelikulmaisten ikkuna-aukkojen kulmiin ja säröjen laajentuessa kohtalokkaita murtumia kantaviin rakenteisiin. Yhdysvallat oli käyttänyt paineistettuja pommikoneita toisen maailmansodan loppupuolella, ja siellä osattiin varoa tätä murtumismekaniikan ilmiötä. D.H.110 Sea Vixen -koneen prototyyppi oli tuhoutunut samasta syystä vuoden 1952 Farnborough Air Show’ssa, mutta siitä oli Englannissa vaiettu. Jos asia olisi otettu vakavasti Comet-koneen suunnittelussa, olisi vaikeudet voitu välttää pienentämällä näköalaikkunoita.


title: De Havilland

text: Cometin vaikeudet veivät rakentajayhtiönkin hankaluuksiin, jolloin Hawker-Siddeley osti yhtiön, ja tätä kautta yhtiö tuli aikanaan osaksi British Aerospace -yhtiötä. Tätä kautta de Havillandin aloittamat suunnitelmat pääsivät valmistukseen: näitä olivat esimerkiksi Hawker-Siddeley Trident, BAe 146 (alias BAe-146) ja BAe 125 (alias BAe-125).


title: De Havilland

text: De Havilland perusti de Havilland Canada -tytäryhtiön Kanadaan vuonna 1928 valmistamaan Moth-koneita. Yhtiö on myös suunnitellut itse omia koneita: DHC-2- ... DHC-7-koneet olivat kaikki STOL-lentokoneita. De Havilland Canada fuusioitui aikanaan kanadalaiseen Bombardier-yhtiöön. Yhtiön suunnittelema Dash 8 -kone on edelleen tuotannossa. Toukokuussa 2005 Bombardier myi DHC-1- ... DHC-7-koneiden valmistusoikeudet Viking Air Ltd. of Sidney -yhtiölle (Brittiläinen Kolumbia).


title: De Havilland

text: DHC:n lentokoneet:de Havilland Australia perustettiin vuonna 1927. Koneita suunniteltiin vain toisen maailmansodan jälkeen (DH-82 Tiger Moth -koulukone, täysin oma suunnitelma DHA-3 Drover -rahtikone); sitä ennen kyse oli vain valmistuksesta.


title: Komplementti (biologia)

text: Komplementti on yli 20 proteiinin muodostama immuunipuolustuksen järjestelmä, joka osallistuu vieraiden solujen tuhoamiseen täydentäen elimistön fagosytoosijärjestelmää. Komplementtijärjestelmän proteiinit syntyvät maksassa ja kiertävät veressä ja kudosnesteessä inaktiivisina entsyymeinä. Infektion vaikutuksesta aktivoitunut proteiini aktivoi seuraavan ja seurauksena on komplementtireaktiota vahvistava ketjureaktio. Komplementilla on merkitystä sekä bakteeri- että virusinfektioiden torjunnassa.


title: Komplementti (biologia)

text: Komplementtijärjestelmällä on neljä päätehtävää:


title: Komplementti (biologia)

text: Komplementti aktivoituu kolmea eri reaktiotietä: vaihtoehtoinen reaktiotie, klassinen reaktio ja lektiinireaktiotie. Nämä kaikki johtavat C3- ja C5-konvertaasin syntyyn, mikä aiheuttaa kaikki kolme edellä mainittua biologista aktiivisuutta.


title: Komplementti (biologia)

text: Vaihtoehtoinen reaktiotie on epäspesifinen eli se on jatkuvasti heikosti aktiivinen, vaikka immuunijärjestelmä ei olisi kohdannut antigeeniä. Antigeenin tunnistaminen lisää kuitenkin reaktiotien aktiivisuutta.


title: Komplementti (biologia)

text: Reaktiotie alkaa C3:n nestefaasissa tapahtuvasta C3-proteiinin hydrolysaatiosta, jolloin syntyy C3:n aktivoitunut muoto C3i. Reaktio on spontaani, mutta hidas. C3i reagoi B-proteiinin kanssa, jolloin muodostuu C3iB:tä, jonka D-proteiini pilkkoo C3iBb:ksi. C3iBb on aktiivinen C3-konvertaasi, joka esiintyy nestefaasissa muiden C3-konvertaasien toimiessa solun pinnalla.


title: Komplementti (biologia)

text: C3iBb lohkaisee C3-proteiinista C3a-fragmentin, jolloin jäljelle jää herkästi reagoiva C3b*, joka yhtyy joko veteen tai solukalvoon ja muuttuu C3b:ksi. Ensimmäisessä tapauksessa reaktio loppuu, mutta jälkimmäisessä tapauksessa C3b voi reagoida B-proteiinin kanssa ja syntyneestä C3bB-kompleksista D-proteiini irrottaa taas Ba-fragmentin, niin että jäljelle jää C3bBb. C3bBb on kiinni solukalvossa ja toimii C3-konvertaasina ja vahvistaa siten reaktiotietä.


title: Komplementti (biologia)

text: Komplementin lopputuotteet tuhoavat sekä omien että vieraiden solujen seiniä. Siksi isäntäeliön omien solujen pinnoilla on vaihtoehtoisen reaktiotien inaktivaattoriproteiinia, joka suojelee soluja.


title: Komplementti (biologia)

text: Klassinen reaktiotie alkaa antigeenin tunnistuksesta eli se on spesifinen. C1-proteiini tunnistaa aluksi antigeeniin sitoutuneen IgM- tai IgG-vasta-aineen. Vasta-aineen kyky aktivoida komplementtia riippuu vasta-aineen taipumuksesta sitoa klassisen tien ensimmäistä tekijää. Tämä aktivoi C1-proteiinin alayksikön C1s:n, joka alkaa hajottaa C4-proteiinia, jolloin muodostuu C4b*:tä, joka vastaa vaihtoehtoisen reaktiotien C3b*:tä. C4b* voi samoin reagoida veden kanssa tai jos se reagoi joko kohdesolun tai vasta-aineen kanssa, reaktiotie jatkuu eteenpäin. Kun C4b reagoi C2:n kanssa ja tästä yhdisteestä C1s irrottaa C2a:n. Näin muodostuu C4b2a, joka on C3-konvertaasi.


title: Komplementti (biologia)

text: Klassisen reaktiotien arvellaan osallistuvan myös ohjelmoidun solukuoleman käynnistäneiden eli apoptoottisten solujen sekä vaurioituneiden solujen eliminaatioon. Vasta-aineiden lisäksi CRP voi aktivoida klassista reaktiotietä. CRP on mahdollisesti on tärkeä klassisen reaktiotien aktivaattori, kun vasta-aineita ei ole vielä muodostunut. CRP aktivoi komplementtia sitouduttuaan solujen negatiivisesti varautuneisiin sokerirakenteisiin, esimerkiksi pneumokokin C-polysakkaridiin ja muihin fosforyylikoliinia sisältäviin solurakenteisiin. CRPn laukaisema komplementin aktivaatio etenee yleensä vain C3-tasolle.


title: Komplementti (biologia)

text: Lektiinireaktiotie synnyttää myös C4b2b-proteiinia, mutta reaktiotie ei vaadi C1-proteiinia eikä antigeenin ja vasta-aineen kompleksin tunnistusta. Sitä vastoin MBL-proteiini () mannoosia sitova lektiini) tunnistaa mikro-organismien pinnalla olevia mannoositähteitä. Tällöin seriiniproteiini MASP sitoutuu MBL-proteiiniin ja muodostunut aktiivinen proteiinikompleksi pilkkoo C2:ta ja C4:ää.


title: Komplementti (biologia)

text: Vaihtoehtoinen, klassinen ja lektiinireaktiotie johtavat kaikki MAC-kompleksin (membrane attack complex, kalvoihin hyökkäävä kompleksi) syntyyn. Edellä mainittujen reaktioteiden synnyttämät C3-konvertaasit muodostavat yhdessä C3b:n kanssa C5-konvertaaseja, mikä panee alkuun lyyttisen reaktiotien. Täydellinen MAC-kompleksi sisältää yhden C5b-, C6-, C7-, C8- ja useita C9-molekyylejä, jotka yhdessä muodostavat vieraan solun läpi tunkeutuvan aukon, jota seuraa ns. osmoottinen lyysi. Ioneja virtaa solun sisään, solu turpoaa vedestä, sen solukalvo alkaa läpäistä makromolekyylejä ja lopulta solu tuhoutuu. Isäntäsolujen pinnalla on CD59-proteiinia, joka estää kompleksin muodostumisen ja suojelee isännän omia soluja kompleksin vaikutuksilta.


title: Komplementti (biologia)

text: Komplementin aktivaatiossa vapautuvan C2b:n ajatellaan lisäävän hiussuonten läpäisevyyttä. C3a ja C5a ovat voimakkaita anafylatoksiineja ja ne vapauttavat syöttösoluista histamiinia ja muita välittäjäaineita ilman IgE:tä. C5a on tehokkaimpia tulehduksen välittäjiä, C3a on vähemmän tehokas ja C4a vain heikosti anafylatoksinen. C5a on kemotaktinen ja houkuttelee paikalle neutrofiileja granulosyyttejä ja se myös aktivoi niitä.


title: Komplementti (biologia)

text: Opsonisaatio on komplementin tärkein yksittäinen tehtävä. Vaihtoehtoisen reaktiotien päätehtävä onkin päällystää kohdepinta C3b ja iC3b-molekyyleilla fagosytoosia varten. Parasiittien tuhoamisessa pinnalle tarttuneita C3b-molekyylejä tunnistavat eosinofiilisten granulosyyttien C3b-reseptorit.


title: Komplementti (biologia)

text: Antigeeni-vasta-ainekompleksien sakkautumista ehkäisevät komplekseihin tarttuvat C4b- ja C3b-molekyylit. Nämä fagosytoidaan joko välittömästi tai sitten pernassa tai maksassa. Klassisen tien C1q tunnistaa apoptoottisten solujen kalvolla flip-flop -mekanismilla sisäkalvolta siirtyneitä fosfolipidejä ja käynnistää fagosytoinnin.


title: The Stone Roses (albumi)

text: The Stone Roses on samannimisen manchesteriläisyhtyeen vuonna 1989 julkaistu rock-levy. Se on The Stone Rosesin kaupallisesti parhaiten menestynyt albumi. Kitaristi John Squire on tehnyt albumin kannen itse. Hittikappale "Fools Gold" julkaistiin singlenä vasta albumin jälkeen, mutta oli mukana Yhdysvaltalaisessa albumiversiossa, koska se julkaistiin siellä myöhemmin.


title: The Stone Roses (albumi)

text: Kaikki kappaleet tehnyt Ian Brown ja John Squire.


title: The Stone Roses (albumi)

text: CD 1:


title: The Stone Roses (albumi)

text: CD 2:


title: The Stone Roses (albumi)

text: [*]=Ei alkuperäisellä albumiversiolla


title: Marija Kirilenko

text: Marija Jurjevna Kirilenko (, s. 25. tammikuuta 1987 Moskova, Neuvostoliitto) on venäläinen tennisammattilainen, joka on korkeimmillaan ollut maailmanlistalla sijalla 10, kesäkuussa 2013. Hän on yltänyt Grand Slam -tasolla parhaimmillaan puolivälieriin. Tämä tapahtui Australian avoimissa 2010, Wimbledonissa 2012 sekä Ranskan avoimissa 2013. Neljännelle kierrokselle hän on selviytynyt Ranskan avoimissa vuosina 2010 ja 2011 sekä Yhdysvaltain avoimissa 2011. Kolmannelle kierrokselle hän on yltänyt viisi kertaa Yhdysvaltain, neljästi Australian ja kolme kertaa Ranskan avoimissa. Ammattilaisurallaan Kirilenko on voittanut kuusi kaksinpeliturnausta: China Openin 2005, Sunfeast Openin 2007 ja vuoden 2008 Estorilin, Barcelonan, Soulin ja vuoden 2013 Pattayan turnaukset. Lisäksi hän on voittanut 12 WTA-kiertueen nelinpeliturnausta.


title: Marija Kirilenko

text: Kirilenko aloitti tenniksen seitsenvuotiaana isänsä Jurin tutustutettua hänet lajiin Moskovassa. Vuonna 2002 hän voitti Canadian Openin ja US Openinkin juniorisarjat.


title: Marija Kirilenko

text: Kirilenko seurusteli NHL-tähti Aleksandr Ovetškinin kanssa, mutta he erosivat kesällä 2014. Tammikuussa 2015 Kirilenko meni naimisiin Aleksei Stepanovin kanssa. Kirilenko synnytti lapsen heinäkuussa 2015.


title: Jake Gyllenhaal

text:
Jacob Benjamin ”Jake” Gyllenhaal [] (s. 19. joulukuuta 1980 Los Angeles, Kalifornia) on yhdysvaltalainen näyttelijä. Vuonna 2005 hänet palkittiin parhaan miessivuosan Baftalla elokuvasta "Brokeback Mountain", josta hän sai myös Oscar-ehdokkuuden.
Gyllenhaalin ensimmäinen pääosa oli vuoden 1999 elokuvassa "Lokakuun taivas". Sitä seurasi vuonna 2001 kulttihitiksi noussut indie-elokuva "Donnie Darko", jossa hän näytteli psykologisista ongelmista kärsivää nuorta. Elokuvassa näytteli myös Gyllenhaalin sisar Maggie Gyllenhaal. Vuoden 2004 menestyselokuvassa "The Day After Tomorrow" Gyllenhaal näytteli kataklysmisen ilmastonmuutoksen keskelle joutunutta opiskelijaa yhdessä Dennis Quaidin kanssa. Irtautuen aikaisemmista roolityypeistään Gyllenhaal esitti sen jälkeen turhautunutta Yhdysvaltain merijalkaväen sotilasta elokuvassa "Merijalkaväen mies" (2005). Samana vuonna hän sai kriitikoilta kiitosta puhekielisesti ”homocowboyksi” nimitetystä roolistaan kiitetyssä ja kiistellyssä elokuvassa "Brokeback Mountain" edesmenneen näyttelijä Heath Ledgerin kanssa.


title: Jake Gyllenhaal

text: Gyllenhaal on tukenut aktiivisesti erilaisia poliittisia ja sosiaalisia päämääriä. Hän esiintyi Rock the Vote -järjestön mainoksissa, kampanjoi Yhdysvaltain demokraattisen puolueen puolesta vuoden 2004 presidentinvaaleissa ja on tukenut ympäristöliikettä sekä American Civil Liberties Union -järjestöä.


title: Jake Gyllenhaal

text: Gyllenhaal syntyi vuonna 1980 Los Angelesissa, Kaliforniassa, ohjaaja Stephen Gyllenhaalille ja tuottaja-käsikirjoittaja Naomi Fonerille (omaa sukua Achs). Hänen isosiskonsa Maggie Gyllenhaal on myös näyttelijä, ja esitti Jaken näyttelemän hahmon sisarta elokuvassa "Donnie Darko". Gyllenhaalin isä, ruotsalaisen Länsi-Götanmaalta kotoisin olevan Gyllenhaal-aatelissuvun jälkeläinen, kasvatettiin swedenborgilaiseen uskoon. Hänen viimeinen Ruotsissa syntynyt esi-isänsä oli vuonna 1866 Yhdysvaltoihin muuttanut Anders Leonard Gyllenhaal. Gyllenhaalin äiti taas on venäläistä alkuperää olevasta, newyorkilaisesta juutalaisperheestä. Gyllenhaalin bar mitsva -juhlat pidettiin asunnottomien suojassa, koska hänen vanhempansa halusivat hänen olevan kiitollinen etuoikeutetusta elämäntavastaan. Gyllenhaal on sanonut pitävänsä itseään ”enemmän juutalaisena kuin minään muuna”. Gyllenhaalin vanhemmat halusivat hänelle tavallisen lapsuuden, ja hän työskenteli useita kesiä hengenpelastajana uimarannalla ja apupoikana ravintolassa.


title: Jake Gyllenhaal

text: Lapsuudessaan Gyllenhaal oli säännöllisesti tekemisissä elokuvien kanssa, sillä hänen perheellään oli vahvat siteet elokuvateollisuuteen. Hän teki debyyttinsä näyttelijänä 11-vuotiaana, Billy Crystalin poikana vuoden 1991 komediaelokuvassa "Kaupunkicowboyt". Hänen vanhempansa eivät antaneet hänen esiintyä vuoden 1992 elokuvassa "Mestarit", sillä se olisi vaatinut kahden kuukauden poissaolon kotoa. Seuraavina vuosina hänen vanhempansa sallivat hänen osallistua koe-esiintymisiin, mutta kielsivät säännöllisesti häntä ottamasta vastaan rooleja, joita hänelle tarjottiin. Gyllenhaal esiintyi kuitenkin isänsä elokuvissa useita kertoja. Hän näytteli vuoden 1993 elokuvassa "Suljettujen ovien takana" (yhdessä sisarensa Maggien kanssa), sarjan "Homicide – pelon kadut" jaksossa vuonna 1994 ja vuoden 1998 komediassa "Homegrown – hamppukunkut". Jake ja Maggie esiintyivät yhdessä äitinsä kanssa kahdessa Food Network -televisiokanavan italialaisen ruokaohjelman "Molto Marion" jaksossa. Ennen viimeistä vuottaan lukiossa ainoa elokuva, jossa Gyllenhaalin sallittiin esiintyä ja joka ei ollut hänen isänsä ohjaama, oli "Josh and S.A.M.", vähän tunnettu lasten seikkailu.


title: Jake Gyllenhaal

text: Gyllenhaal valmistui Harvard-Westlaken koulusta Los Angelesissa vuonna 1998 ja pääsi sen jälkeen Columbian yliopistoon, jota hänen sisarensa ja äitinsä myös kävivät, opiskelemaan itämaisia uskontoja ja muun muassa kirjallisuutta. Gyllenhaal jätti opiskelunsa kahden vuoden kuluttua keskittyäkseen näyttelemiseen, mutta hän on kertonut haluavansa jossain vaiheessa suorittaa opintonsa loppuun. Gyllenhaalin ensimmäinen päärooli oli vuoden 1999 elokuvassa "Lokakuun taivas", joka on Joe Johnstonin adaptaatio Homer Hickamin omaelämäkerrasta "Rocket Boys". Elokuvassa hän esitti nuorta länsivirginialaista miestä, joka toivoo saavansa tiedestipendin välttyäkseen päätymästä töihin hiilikaivokseen. Elokuva tuotti 32 miljoonaa dollaria, ja sitä kuvattiin "Sacramento News & Review" -lehdessä Gyllenhaalin ”läpimurtoesitykseksi”.


title: Jake Gyllenhaal

text: "Donnie Darko", Gyllenhaalin toinen merkittävä elokuva, ei ollut menestys teattereissa ensi-ilta-aikanaan vuonna 2001, mutta siitä tuli vähitellen kulttisuosikki. Richard Kellyn ohjaama elokuva sijoittuu vuoteen 1988. Pääosassa Gyllenhaal esittää ongelmista kärsivää teini-ikäistä, joka pelastuttuaan täpärästi kuolemalta saa näkyjä 1,8 metriä pitkästä Frank-nimisestä jäniksestä, joka varoittaa häntä maailmanlopusta. Kriitikot ottivat Gyllenhaalin suorituksen hyvin vastaan; Culturevulture.netin Gary Mairs kirjoitti, että ”Gyllenhaal onnistuu vaikeassa tehtävässä vaikuttaa sekä värittömän normaalilta että syvästi häiriintyneeltä samaan aikaan, usein samassa kohtauksessa”.


title: Jake Gyllenhaal

text: "Donnie Darkon" arvostelumenestyksen jälkeen Gyllenhaalin seuraava rooli oli pääosa vuoden 2002 elokuvassa "Highway – vaarojen valtatie", jonka sekä yleisö että kriitikot jättivät huomiotta. Eräs kriitikko kuvasi hänen suoritustaan ”hupsuksi, kliseiseksi ja suoraan videolle sopivaksi”. Gyllenhaal menestyi paremmin Jennifer Anistonin vastanäyttelijänä elokuvassa "Kiltti tyttö", joka sai ensi-iltansa Sundance-elokuvafestivaalilla vuonna 2002. Hän esitti pääosaa myös elokuvassa "Ihanat naiset" yhdessä Catherine Keenerin kanssa. Molemmissa elokuvissa hän esitti epävakaata hahmoa, joka aloittaa uhkarohkean suhteen itseään vanhemman naisen kanssa. Gyllenhaal myöhemmin kuvasi näiden roolien luonnetta sanoilla ”teini-ikäinen siirtymävaiheessa”. Gyllenhaal oli myös pääosassa Touchstone Picturesin romanttisessa komediassa "Bubble Boy", joka perustui löyhästi David Vetterin tarinaan. Elokuva kertoo nimihahmonsa seikkailuista hänen tavoitellessaan elämänsä rakkautta, ennen kuin tämä menee naimisiin väärän miehen kanssa. Kriitikot haukkuivat elokuvan – eräs kriitikko kutsui sitä ”tyhjäpäiseksi, kaoottiseksi, täysin mauttomaksi raakuudeksi”.


title: Jake Gyllenhaal

text: "Bubble Boyn" jälkeen Gyllenhaal näytteli pääosaa Dustin Hoffmanin, Susan Sarandonin ja Ellen Pompeon kanssa elokuvassa "Moonlight Mile", jossa hän esitti kihlattunsa kuoleman ja hänen vanhempiensa surun kanssa painivaa nuorta miestä. Tarina perustuu löyhästi kirjailija-ohjaaja Brad Silberlingin henkilökohtaisiin kokemuksiin tyttöystävänsä Rebecca Schaeffer murhan jälkeen. Elokuva sai sekä hyviä että huonoja arvosteluita.


title: Jake Gyllenhaal

text: Gyllenhaalia harkittiin esittämään Hämähäkkimiestä elokuvassa "Spider-Man 2 – Hämähäkkimies 2", koska roolin alkuperäinen esittäjä Tobey Maguire oli loukannut selkänsä ja ohjaaja Sam Raimi oli huolestunut hänen terveydentilastaan. Maguire kuitenkin parani, ja jatko-osa filmattiin ilman Gyllenhaalia. Sen sijaan Gyllenhaal oli pääosassa menestyselokuvassa "The Day After Tomorrow" vuonna 2004 yhdessä Dennis Quaidin kanssa, joka esitti hänen isäänsä.


title: Jake Gyllenhaal

text: Teatteridebyytissään Gyllenhaal näytteli Lontoossa pääosaa Kenneth Lonerganin henkiin herättämässä näytelmässä "This is Our Youth". Gyllenhaal kertoi, että ”jokainen näyttelijä, jota arvostan, on tehnyt teatterityötä, joten tiesin, että minun on yritettävä sitä”. Näytelmä oli ollut sensaatio Broadwaylla ja sitä esitettiin kahdeksan viikon ajan Lontoon West Endissä. Gyllenhaal sai myönteisiä arvosteluita ja Evening Standardin teatteripalkinnon kategoriassa ”erinomainen uusi tulokas”.


title: Jake Gyllenhaal

text: 2005 oli huomattava vuosi Gyllenhaalille, joka esitti pääosaa kriitikkojen kehumissa elokuvissa "Todiste", "Merijalkaväen mies" ja "Brokeback Mountain". Elokuvassa "Todiste", jossa näyttelivät myös Gwyneth Paltrow ja Anthony Hopkins, Gyllenhaal esitti matematiikan opiskelijaa, joka yrittää saada Paltrowin hahmon julkaisemaan vallankumouksellisen matemaattisen todistuksen ongelmaan, joka on vaivannut matemaatikkoyhteisöä. "Merijalkaväen miehessä" Gyllenhaal irtautui tyypillisestä ”herkästä mutta häiriintyneestä” roolihahmostaan esittäen aggressiivista maskuliinisuutta väkivaltaisena Yhdysvaltojen merijalkaväen sotilaana Persianlahden sodassa.


title: Jake Gyllenhaal

text: Elokuvassa "Brokeback Mountain" Gyllenhaal ja Heath Ledger esittivät nuoria miehiä, jotka tapaavat ryhtyessään paimentamaan lampaita ja aloittavat homoseksuaalisen suhteen, joka jatkuu 1960- ja 1970-lukujen läpi. Elokuvaa kutsuttiin tiedotusvälineissä usein ”homocowboyelokuvaksi”. Elokuva voitti Kultaisen leijonan Venetsian elokuvajuhlilla. Se sai myös neljä Golden Globe -palkintoa, neljä Bafta-palkintoa ja kolme Oscar-palkintoa. Gyllenhaal nimitettiin esityksensä vuoksi Oscar-ehdokkaaksi parhaan miessivuosan kategoriassa, mutta hän hävisi Oscarin elokuvassa "Syriana" näytelleelle George Clooneylle. Gyllenhaal sai samasta roolista myös parhaan miessivuosanäyttelijän Bafta-palkinnon sekäSAG-palkintoehdokkuuden. Hän ja Ledger voittivat vuoden 2006 MTV Movie Awardin ”parhaasta suudelmasta”. Pian 78. Oscar-gaalan jälkeen Gyllenhaal kutsuttiin Yhdysvaltain elokuva-akatemian jäseneksi tunnustukseksi näyttelijänurastaan. Viimeisimpänä Americans for the Arts -järjestö antoi Gyllenhaalille vuoden 2006 Young Artist -palkinnon ”taiteellisesta loistavuudesta” roolissaan.


title: Jake Gyllenhaal

text: Gyllenhaal toi ilmi vaihtelevat tunteensa Ang Leen ohjauksesta elokuvassa, mutta yleisesti ottaen hän ennemminkin ylisti kuin kritisoi Leen ohjaustyyliä. Vaikka hän valitti tavasta, jolla Lee tapasi irtautua näyttelijöistään kuvauksen alkaessa, hän kehui Leen rohkaisevaa ohjausta ja herkkää lähestymistapaa elokuvan materiaaliin. Directors Guild of American palkintojen jakotilaisuudessa 28. tammikuuta 2006 Gyllenhaal ylisti Leetä myös hänen ”nöyryydestään ja kunnioituksestaan kaikkia ympäröiviä ihmisiä kohtaan”.


title: Jake Gyllenhaal

text: Kun häneltä tiedusteltiin Ledgerin kanssa tehdyistä intiimeistä kohtauksista, Gyllenhaal vertasi niitä ”seksikohtauksen tekemiseen naisen kanssa, joka ei erityisesti viehätä minua”. "Brokeback Mountainin" julkaisun jälkeen näyttelijän seksuaalisesta suuntautumisesta kiersi erilaisia huhuja. Kun häneltä kysyttiin huhuista haastattelun aikana, Gyllenhaal vastasi:


title: Jake Gyllenhaal

text: Gyllenhaal toimi vuonna 2005 kertojana lyhytanimaatioelokuvassa "The Man Who Walked Between the Towers", joka perustuu Mordicai Gersteinin samannimiseen kirjaan Philippe Petitin kuuluisasta tempusta. Tammikuussa 2007 "Saturday Night Liven" isäntänä hän puki ylleen kimaltelevan iltapuvun ja lauloi kappaleen "And I Am Telling You I'm Not Going" musikaalista "Dreamgirls" avausmonologissaan, omistaen esityksensä humoristisesti ”ainutlaatuiselle fanipohjalleni… "Brokebackin" faneille”.


title: Jake Gyllenhaal

text: Vuonna 2007 Gyllenhaal esitti pääosaa David Fincherin elokuvassa "Zodiac", joka perustui tositarinaan. Hän näytteli Robert Graysmithiä, "San Francisco Chroniclen" pilapiirtäjää ja kirjailijaa, joka kirjoitti kaksi teosta Zodiac-sarjamurhaajasta. Lokakuussa 2007 ensi-iltansa saaneessa elokuvassa "Rendition" Gyllenhaalin vastanäyttelijöinä toimivat Meryl Streep, Alan Arkin ja Reese Witherspoon. Elokuva on Gavin Hoodin ohjaama poliittinen trilleri Yhdysvaltain harjoittamista . Gyllenhaalin seuraavat roolit ovat Jim Sheridanin uudessa versiossa Susanne Bierin vuoden 2004 tanskalaiselokuvasta "Brødre" ja Doug Limanin vielä nimeämättömässä elokuvassa Kuun valloituksesta. Hän näyttelee myös vuoden 2009 elokuvassa "Nailed", joka kuvataan Etelä-Carolinassa, Jessica Bielin vastanäyttelijänä..


title: Jake Gyllenhaal

text: Gyllenhaalia on pidetty kansainvälisesti seksisymbolina, ja hänet nimettiin yhdeksi "People"-lehden "50 kauneimmasta ihmisestä" vuonna 2006. Hänet otettiin myös "Peoplen" luetteloon ”vuoden 2006 kuumimmista poikamiehistä”. Vastauksena tämäntyyppisille valtavirran listauksille tuhannet homo- ja bimiehet äänestivät Gyllenhaalin AfterElton.comin vuoden 2007 Hot 100 -luettelon kärkeen.


title: Jake Gyllenhaal

text: Gyllenhaalin sisar Maggie on naimisissa näyttelijä Peter Sarsgaardin kanssa, joka näytteli Gyllenhaalin kanssa elokuvissa "Merijalkaväen mies" ja "Rendition". Gyllenhaalin sisarentytär Ramona Sarsgaard syntyi 3. lokakuuta 2006. Jamie Lee Curtis on Gyllenhaalin kummitäti, ja hän on useasti kertonut kummisetiensä olevan homopari. Gyllenhaal on itse 28. lokakuuta 2005 syntyneen Matilda Rose Ledgerin, edesmenneen Heath Ledgerin ja Michelle Williamsin tyttären, kummisetä. Molemmat heistä näyttelivät Gyllenhaalin kanssa "Brokeback Mountainissa". Hänen setänsä Anders Gyllenhaal on "The Miami Herald" -lehden päätoimittaja.


title: Jake Gyllenhaal

text: Gyllenhaal seurusteli Rilo Kiley -yhtyeen laulajan Jenny Lewisin kanssa vuonna 2001, ja myöhemmin näyttelijä Kirsten Dunstin kanssa. Pari tapasi toisensa Maggie Gyllenhaalin kautta. Hän näytteli Dunstin kanssa elokuvassa "Mona Lisa Smile". Pari aloitti seurustelun syksyllä 2002, mutta heidän raportoitiin eronneen kesällä 2004. Dunstin kanssa Gyllenhaal hankki saksanpaimenkoiran nimeltään Atticus, jonka he pelastivat losangeleslaisesta koirasuojasta. Gyllenhaalilla on myös mopsi nimeltään Boo Radley. Molemmat koirat on nimetty Harper Leen kirjoittaman romaanin "Kuin surmaisi satakielen" hahmojen mukaan.


title: Jake Gyllenhaal

text: Vuonna 2007 tiedotusvälineissä huhuttiin Gyllenhaalin ja hänen "Rendition"-elokuvan vastanäyttelijänsä Reese Witherspoonin välisestä romanssista. Witherspoon erosi miehestään Ryan Phillippestä lokakuussa 2007. Gyllenhaal ja Witherspoon esiintyivät avoimesti pariskuntana matkallaan Roomaan hieman eron jälkeen kiellettyään aikaisemmin heitä koskevat huhut. Pari erosi marraskuussa 2009. Gyllenhaal on seurustellut myös laulaja Taylor Swiftin kanssa, mutta heidän suhteensa ei kestänyt kovin pitkään.


title: Jake Gyllenhaal

text: Gyllenhaal on osallistunut aktiivisesti politiikkaan. Hän on kuvannut mainoksen Rock the Vote -järjestölle ja vieraillut sisarensa kanssa Etelä-Kalifornian yliopistossa rohkaisemassa opiskelijoita äänestämään Yhdysvaltain vuoden 2004 presidentinvaalien aikana. Hän kampanjoi myös Yhdysvaltain demokraattisen puolueen ehdokkaan John Kerryn puolesta. Hän on kuitenkin sanonut, että ”minua turhauttavat politiikkaa puhuvat näyttelijät. Olen poliittinen ja teen elokuvissani valintoja, jotka ovat mielestäni poliittisia. Yritän sanoa asiota sillä, mitä teen”. Elokuvaa "Rendition" varten tehdyssä haastattelussa hän on ilmaissut mielipiteensä siitä, että ”on surullinen aika, kun näyttelijät ovat poliitikkoja ja poliitikot näyttelijöitä”.


title: Jake Gyllenhaal

text: Gyllenhaal kasvoi perheessä, jossa sosiaalisia kysymyksiä pidettiin esillä. Hän onkin kampanjoinut American Civil Liberties Union -järjestön puolesta, ja hänen äitinsä on ollut järjestön jäsen usean vuosikymmenen ajan. Gyllenhaal on kertonut kasvaneensa tietoisena ympäristöstä, kierrättävänsä ja lahjoittavansa rahaa puiden istuttamiseksi Mosambikissa. Elokuvan "The Day After Tomorrow" kuvausten jälkeen hän lensi Arktiselle alueelle kampanjoimaan ilmaston lämpenemistä vastaan yhdessä Salma Hayekin kanssa.


title: Jake Gyllenhaal

text: Gyllenhaal on kertonut, että ”en ole oikein löytänyt onneani aineellisesta menestyksestä – enemmän haluaminen ei ole tehnyt minua onnelliseksi. Nyt ymmärrän, että aina kun haluan jotain lisää, se ei tule tekemään minua onnelliseksi. En ole jäsenkorttia mukanaan kantava buddhalainen, mutta yritän harjoittaa tietoisuuttani”.


title: John Squire

text: John Squire (s. 24. marraskuuta 1962) on brittiläinen rockmuusikko, joka tunnetaan parhaiten 1990-luvun rockyhtye The Stone Rosesin kitaristina ja keulakuvana. Squire joutui lähtemään yhtyeestä vuonna 1996 rajun kokaiininkäyttönsä takia. Yhtye hajosi myöhemmin samana vuonna. Squiren soittotyyli on saanut paljon vaikutteita muun muassa Jimmy Pagen bluesvaikutteisista hard rock -riffeistä ja -sooloista sekä Jimi Hendrixin funktyyppisestä riffittelystä. Squire käyttää myös paljon wah-wah-efektiä esimerkiksi kitarasooloissaan.


title: John Squire

text: Squire perusti The Seahorses -yhtyeen, joka hajosi pari vuotta debyyttialbuminsa jälkeen vuonna 1999. Oasis-yhtyeen laulaja Liam Gallagher teki Squiren kanssa yhden kappaleen yhdessä kyseisellä albumilla. Nykyään Squire on soolouralla ja maalailee tauluja. Hän maalasi kannen The Stone Rosesin debyyttialbumiin "The Stone Roses" ja moniin muihin yhtyeen julkaisuihin.


title: Breaking the Waves

text: Breaking the Waves on Lars von Trierin vuonna 1996 valmistunut elokuva, jonka tapahtumat sijoittuvat 1970-luvun Skotlannin Ylämaille. Elokuva kertoo skotlantilaisen Bess McNeillin tarinan. Oman yhteisönsä ja kalvinistisen kirkon paheksunnasta huolimatta Bess menee naimisiin öljynporauslautalla työskentelevän Janin kanssa. Bess on jokseenkin yksinkertainen, ja hänen onkin vaikeaa elää ilman Jania tämän ollessa töissä lautalla. Bess rukoilee Janin tulevan takaisin, ja kun Jan sitten palaa halvaantuneena työonnettomuuden seurauksena, Bess uskoo sen olevan hänen syytään. Koska Jan ei pysty enää rakastelemaan, hän kehottaa Bessiä harrastamaan seksiä muiden miesten kanssa ja kertomaan hänelle yksityiskohdat. Bess alkaa pian uskoa, että toteuttaa teoillaan Jumalan toiveita.


title: Breaking the Waves

text: Elokuvan käsikirjoittivat Lars von Trier, Peter Asmussen ja David Pirie (ei mainittu lopputeksteissä), von Trier myös ohjasi elokuvan. Elokuvan pääosissa ovat Emily Watson (Bess) ensimmäisessä elokuvaroolissaan ja Stellan Skarsgård (Jan).


title: Breaking the Waves

text: Elokuvassa voi havaita Dogma 95 -julistuksen vaikutuksia, ja von Trier onkin kyseisen dogmaliikkeen perustajajäseniä. "Breaking the Waves" -elokuvaa kutsutaan usein harhaanjohtavasti Dogma 95 -elokuvaksi, vaikka se rikkoo useita julistuksen sääntöjä. Dogma 95:ssä esimerkiksi korostetaan oikeiden kuvauspaikkojen käyttämistä, mutta suurin osa "Breaking the Waves" -elokuvan todentuntuisista kuvauspaikoista on itse asiassa rakennettu studioon.


title: Breaking the Waves

text: "Breaking the Waves" palkittiin Grand Prix -palkinnolla vuoden 1996 Cannesin elokuvajuhlilla ja se voitti kolme Euroopan elokuva-akatemian Felix-palkintoa vuonna 1996 (paras eurooppalainen elokuva, paras eurooppalainen naisnäyttelijä (Watson) ja kriitikkojen valinta parhaaksi eurooppalaiseksi elokuvaksi). Emily Watson oli ehdolla roolistaan myös vuoden 1996 parhaan naisnäyttelijän Oscarin ja vuoden 1997 BAFTA-palkinnon saajaksi.


title: Breaking the Waves

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Viron markka

text: Viron markka () oli Viron rahayksikkö vuosina 1919–1928. Viron markka oli sidoksissa Saksan markkaan. Yksi Viron markka oli sata penniä. Viron markka korvattiin Viron kruunulla vuonna 1928 siten, että sata Viron markkaa oli yksi Viron kruunu.


title: Jim Broadbent

text: Jim Broadbent (s. 24. toukokuuta 1949 Lincoln, Englanti) on englantilainen televisio- ja elokuvanäyttelijä. Häntä pidetään yhtenä elokuvateollisuuden luotettavimmista luonnenäyttelijöistä.


title: Jim Broadbent

text: Broadbent syntyi Lincolnissa huonekalujentekijän ja kuvanveistäjän perheeseen. Hänen kaksoissiskonsa kuoli synnytyksessä. Valmistuttuaan vuonna 1972 London Academy of Music and Dramatic Artista Broadbent aloitti näyttelijän uransa teatterissa.


title: Jim Broadbent

text: Ensimmäisen elokuvaosansa Broadbent sai Jerzy Skolimowskin elokuvasta "Huuto", jossa hänellä oli hyvin pieni rooli. Seuraavaksi hän näytteli muun muassa Terry Gilliamin elokuvissa "Aikavarkaat" ja "Brazil – tämän hetken tuolla puolen". Broadbent todisti taitonsa luonnenäyttelijänä muun muassa elokuvissa "The Crying Game", "Ihana huhtikuu", "Luotisade Broadwaylla" ja "Kätkijät".


title: Jim Broadbent

text: Vuosi 2001 oli Broadbentin todellinen läpimurto, sillä hän näytteli kolmessa menestyneessä elokuvassa: "Bridget Jones – elämäni sinkkuna", "Moulin Rouge!" ja "Iris". Viimeksi mainitusta elokuvasta Broadbent voitti sekä Oscarin että Golden Globen parhaasta miessivuosasta. Lisäksi hänellä on muun muassa Bafta-palkinto parhaasta miessivuosasta elokuvasta "Moulin Rouge". Broadbent on esiintynyt myös elokuvissa "Indiana Jones ja kristallikallon valtakunta" ja "Gangs of New York".


title: Second Coming

text: Second Coming on brittiläisen rock-yhtyeen The Stone Rosesin toinen albumi, se julkaistiin vuonna 1994 (Yhdysvalloissa vuoden 1995 alussa) ja sitä odotettiin jo vuosina 1991-1993, koska debyyttialbumi "The Stone Roses" julkaistiin jo vuonna 1989, joka on näihin päiviin saakka yhtyeen parhaimmaksi kutsuttu albumi, joten odotukset odotetusti olivat hyvin korkeat ja mm. hittisingle "Love Spreads" enteili vielä parempaa albumia. Albumi oli myös odotettu sen takia, koska yhtye ei ollut aktiivisesti esiintynyt sitten vuoden 1990. "Second Coming" oli kuitenkin hehkutuksesta huolimatta kriitikoiden mielestä suuri pettymys eivätkä kaikki fanit sulattaneet albumia, koska albumin sanoitukset eivät olleet "älykkäitä" ja sisälsi liikaa rock-kliseitä, kaikesta tästä huolimatta "Breaking Into Heaven", "Ten Storey Love Song", "Begging You" ja varsinkin "Love Spreads" kappaleista tuli hittejä. Jotkut yhtyeen fanit pitävät kuitenkin albumia debyyttialbumia parempana.


title: Eurovision laulukilpailu 1957

text: Eurovision laulukilpailu 1957 järjestettiin 3. maaliskuuta 1957 Saksan liittotasavallassa Frankfurtissa "Großer Sendesaal des Hessischen Rundfunks" -nimisessä salissa. Laulukilpailu oli historian toinen. Illan emäntänä toimi Anaid Plikjan. Tästä vuodesta lähtien jokainen kilpailijamaa lähetti laulukilpailuun vain yhden laulun. Myös äänestykset ovat olleet aina vuodesta 1957 lähtien julkisia. Tästä vuodesta lähtien on myös seuraavan vuoden kilpailu pidetty edellisen vuoden voittajamaassa poikkeuksia lukuun ottamatta. Jokaisen maan tuomaristot ovat kokoontuneet omassa maassa, ja ne antoivat pisteet suorassa lähetyksessä puhelimitse. Oman maan edustussävelmää ei saanut äänestää. Vuonna 1957 Eurovision laulukilpailuihin osallistuivat ensimmäistä kertaa Iso-Britannia, Tanska ja Itävalta.


title: Eurovision laulukilpailu 1957

text: Laulukilpailun voitti Alankomaat Corry Brokkenin esittämällä laululla ”Net als toen”. Voittosävelmästä ei tullut suurta menestystä, mutta sen sijaan kolmanneksi sijoittuneen Tanskan laulu ”Skibet skal sejle i nat” nousi suureksi ikivihreäksi. Laulusta muistetaan myös kohua herättänyt esitys, joka huipentui solistien 11 sekuntia kestävään suudelmaan. Kohtaus herätti kohua erityisesti konservatiivisissa katolisissa valtioissa.


title: Eurovision laulukilpailu 1957

text: Sekä euroviisujen historian pisin että 1900-luvun lyhyin kilpailukappale esitettiin vuonna 1957. Lyhyin oli Ison-Britannian 1 minuutin ja 52 sekuntia kestänyt ”All”. Pisin taas oli Italian 5 minuuttia ja 9 sekuntia kestänyt ”Corde Della Mia Gitarra”.


title: Eurovision laulukilpailu 1957

text: Kilpailussa ei poikkeuksellisesti ollut lainkaan väliaikanumeroa, vaan viimeisen laulun jälkeen soitettiin heti eri maihin, joiden raadit julkistivat äänensä.


title: Eurovision laulukilpailu 1957

text: Osa maista valitsi oman kapellimestarin johtamaan orkesteria maan esitykselle. Isäntämaan ylikapellimestari Willy Berking johti Saksan lisäksi myös Belgian, Luxemburgin ja Sveitsin kappaleet.


title: Eurovision laulukilpailu 1957

text: Vuonna 1957 jokaisella maalla oli kymmenhenkinen tuomaristo, jonka jokainen jäsen antoi äänen omalle suosikkilaululleen. Jokaisella maalla oli siis käytettävissään kymmenen ääntä. Idea otettiin Ison-Britannian karsinnasta kilpailuun.


title: Appenzell Innerrhoden

text: Appenzell Innerrhoden on Sveitsin kantoni maan koillisosassa. Kantoni on asukasluvultaan maan pienin noin 16 000 asukkaallaan. Kantonin pinta-ala on 172 neliökilometriä.


title: Appenzell Innerrhoden

text: Kantoni rajoittuu Sankt Gallenin ja Appenzell Ausserrhodenin kantoneihin. Kantonin korkein kohta on Säntisvuori (2 502 m mpy.) Appenzellin kantonien rajalla, alueen lounaisnurkassa.


title: Appenzell Innerrhoden

text: Appenzell Innerrhodenin kantoni syntyi vuonna 1597, kun Appenzellin kantoni jakaantui uskonnollisista syistä kahtia katoliseen "Land Appenzell der inneren Rhodeniin" (nykyisin Appenzell Innerrhoden) ja protestanttiseen "Land Appenzell der äussern Rhodeniin" (nykyisin Appenzell Ausserhoden).


title: Appenzell Innerrhoden

text: Appenzell Innerrhodenin naiset saivat vuonna 1990, viimeisenä Sveitsissä, äänioikeuden kantonitasolla, kun liittovaltion tuomioistuin tulkitsi paikallisen lainsäädännön perustuslain vastaiseksi.


title: Appenzell Innerrhoden

text:
Appenzell Innerrhoden jakaantuu kuuteen hallintoalueeseen (). Hallintoalueen toiminta vastaa paljolti muualla Sveitsissä kuntien toimintaa, joten hallintoalueet rinnastetaan usein kuntiin. Appenzell Innerrhodenin hallintoalueiden asukasluvut ja pinta-alat ovat seuraavat:
Kantonin keskuspaikka on Appenzellin kylä.


title: Appenzell Innerrhoden

text: Kantonin ylin päättävä elin on kansankokous (), joka kokoontuu vuosittain Appenzellin kylän keskusaukiolle (). Kokoukseen on osallistumisoikeus kaikilla 18 vuotta täyttäneillä kantonissa asuvilla Sveitsin kansalaisilla. Heitä on noin 13 000 henkilöä. Kansankokouksessa valitaan tärkeimmät virkamiehet, muun muassa kantonin oikeusistuimen jäsenet, sekä tehdään kantonin tärkeimmät talouspäätökset.


title: Appenzell Innerrhoden

text: Maataloudella on vahvat perinteet Appenzellin kantoneissa: kantonin maa-alasta yli puolet maatalouskäytössä ja työpaikoista 12 prosenttia (vuonna 2014) alkutuotannossa.


title: Appenzell Innerrhoden

text: Appenzeller-juusto on peräisin Appenzellin alueelta. Appenzell on myös perinteistä tekstiilintuotantoaluetta, etenkin pellavaa tuotettiin 1500-luvulta aina 1920-luvulle asti.


title: Appenzell Innerrhoden

text: Suuret liikenneväylät (moottoritie A1 pohjoisessa ja A13 idässä sekä päärautatiet) ohittavat kantonin, mutta pienten etäisyyksien ansiosta liikenneyhteydet ovat hyvät. Appenzeller Bahnen AG on alueellinen rautatieyhtiö.


title: Marcia Gay Harden

text: Marcia Gay Harden (s. 14. elokuuta 1959 La Jolla, Kalifornia) on yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa "Flubber – maailman mahtavin mönjä", "Menneisyyden ote", "Pollock" ja "The Mist – Usva" Hänet palkittiin parhaan naissivuosan Oscarilla roolistaan elokuvassa "Pollock", joka kertoo amerikkalaisista taiteilija Jackson Pollockista. Harden oli ehdolla parhaasta naissivuosasta myös elokuvasta "Menneisyyden ote".


title: Marcia Gay Harden

text: Hän oli naimisissa Thaddaeus Scheelin kanssa vuosina 1996–2012. Heillä on kolme lasta.


title: Väinö Raudaskoski

text: Väinö Matias Raudaskoski (27. maaliskuuta 1923 Nivala – 23. toukokuuta 2013 Nivala) oli suomalainen kansakoulun käynyt maanviljelijä. Hän työskenteli myös Kalajokilaakson ammatillisen kurssikeskuksen talouspäällikkönä ja MTK:n Pohjois-Pohjanmaan liiton järjestökonsulenttina. Hän toimi Keskustapuolueen kansanedustajana vuosina 1975–1987. Raudaskoski valittiin eduskuntaan Oulun läänin vaalipiiristä.


title: Kritias

text: Kritias (460–403 eaa.) oli Ateenaa hallinneen kolmenkymmenen tyrannin johtaja, ja yksi väkivaltaisimmista tyranneista. Hänet liitettiin usein yhteen Sokrateen kanssa, ja tämä oli yksi seikoista, joka pidätteli Sokratesta osallistumasta politiikkaan. Hän oli myös Platonin eno.


title: Kritias

text: Kritias tunnettiin myös tragedioistaan, elegioistaan ja proosateoksistaan. Hänen teoksestaan "Sisyfos" on säilynyt katkelmia. Siinä hän julistaa, että usko jumaliin on vain ovela keino massojen pitämiseksi hallinnassa. Koska kukaan ei olisi rohjennut esittää sellaista ateenalaisen yleisön edessä, se oli tarkoitettu todennäköisesti luettavaksi ainoastaan yksityisyydessä – ellei kysessä sitten ollut jumalattomana tunnetun Sisyfoksen puheenvuoro.


title: Kritias

text: Kritias esiintyy yhtenä henkilönä Platonin dialogeissa "Kharmides", "Protagoras", "Timaios" ja "Kritias".


title: Taru sormusten herrasta: Sormuksen ritarit (elokuva)

text: Taru sormusten herrasta: Sormuksen ritarit () on vuonna 2001 ensi-iltansa saanut ensimmäinen osa Peter Jacksonin ohjaamasta "Taru sormusten herrasta" -elokuvatrilogiasta, joka pohjautuu J. R. R. Tolkienin fantasiaromaaniin "Taru sormusten herrasta". Elokuvaa seuraavat elokuvat "" ja "".


text: Elokuva sai kolmetoista Oscar-ehdokkuutta ja voitti palkinnot parhaasta musiikista, erikoistehosteista, kuvauksesta ja maskeerauksesta.


text: Keski-Maan Toisella Ajalla Musta Ruhtinas Sauron (Sala Baker) takoo Valtasormuksen valloittaakseen Keski-Maan, ja häntä vastaan muodostetaan Ihmisten ja Haltioiden Viimeinen Liitto. Tuomiovuoren juurella käydyssä taistelussa Sauronin surmaaman kuningas Elendilin (Peter McKenzie) poika, prinssi Isildur (Harry Sinclair), tarttuu isänsä murtuneeseen miekkaan ja viiltää Sauronin käden irti. Sauron menettää Sormuksen, ja hänen armeijansa nujerretaan. Koska Sauronin ”elinvoima” on sidottu Sormukseen, Musta Ruhtinas voidaan voittaa vain tuhoamalla itse Sormus, mutta Sormuksen valtaan joutunut Isildur kieltäytyy tekemästä niin. Myöhemmin Isildur joutuu örkkien ansaan, hänet tapetaan, ja Sormus katoaa jokeen. Yli kaksituhatta vuotta myöhemmin Klonkku-niminen otus saa Sormuksen haltuunsa ja pitää sitä omanaan satojen vuosien ajan, kunnes Konnun hobitti Bilbo Reppuli (Ian Holm) löytää sen.


text: Kuusikymmentä vuotta myöhemmin Bilbo jättää Sormuksen 111-vuotissyntymäpäivänään sukulaispojalleen ja perijälleen Frodo Reppulille (Elijah Wood). Samaan aikaan velho Gandalf Harmaa (Ian McKellen) matkustaa Minas Tirithiin etsimään vastauksia liittyen Bilbon taikasormukseen. Hän saa tietää, että se on todellisuudessa Sauronin Valtasormus. Gandalf palaa Kontuun ja käskee Frodon ottaa Sormuksen ja lähteä Konnusta pikimmiten. Gandalf saa kiinni ikkunan luona salakuunnelleen Samvais ”Sam” Gamgin (Sean Astin) ja päättää lähettää tämän Frodon mukaan. Gandalf ratsastaa Rautapihaan tapaamaan Saruman Valkoista (Christopher Lee), joka paljastaa Gandalfille Mustien Ratsastajien, nazgûlien ja Sauronin pääpalvelijoiden, lähteneen Minas Morgulista hakemaan Sormusta ja tappamaan sen kantajan. Gandalf yrittää lähteä varoittamaan Frodoa, mutta Saruman, joka haluaa Sormuksen itselleen, vangitsee Gandalfin Orthanc-torninsa huipulle. Gandalfin on pakko seurata, miten Sauronin ohjeita seuraava Saruman määrää Rautapihan örkit rakentamaan aseita ja luomaan uuden örkkitaistelijarodun nimeltä "uruk-hai".


text: Briihin matkalla olevat Frodo ja Sam saavat pian seuraa ystävistään Meriadoc ”Merri” Rankkibukista (Dominic Monaghan) ja Peregrin ”Pippin” Tukista (Billy Boyd). He kohtaavat tiellä nazgûlin ja onnistuvat pääsemään Briihin vain saadakseen selville, ettei Gandalf ole saapunut sinne. Sen sijaan Frodo kohtaa miehen nimeltä ”Konkari” (Viggo Mortensen), joka on Gandalfin ystävä ja suostuu viemään hobitit Rivendelliin. He jatkavat matkaansa ja viettävät yön Viimapäällä, missä nazgûlit hyökkäävät heidän kimppuunsa. Konkari karkottaa hirviömäiset hyökkääjät tiehensä, mutta Frodo haavoittuu vakavasti morgulin terästä, joka tulee muuttamaan hänet yhdeksi aaveista ilman kunnollista hoitoa. Haltia Arwen (Liv Tyler) vie Frodon nazgûlien takaa-ajamana Rivendelliin, haltioiden turvasatamaan. Siellä Arwenin isä Elrond (Hugo Weaving), joka johti haltioita Tuomiovuoren taistelussa 3 000 vuotta sitten, parantaa Frodon. Myös Arwen käyttää voimiaan päästäkseen eroon häntä ja Frodoa jahtaavista Ratsastajista Bruinenin kahlaamossa manaamalla esiin aallon, joka pyyhkäisee aaveet mukaansa.


text: Rivendellistä Frodo tapaa myös Gandalfin, joka selittää Frodolle, miksei hän päässyt tapaamaan hobitteja Breehin. Gandalf kertoo päässeensä pakoon Orthancista ja Sarumanin kynsistä kotkan selässä. Myöhemmin Elrond kutsuu kokoon neuvoston, jossa päätetään Sormuksen kohtalosta. Elrond varoittaa, ettei Sormusta pidä säilyttää Rivendellissä pitkään, sillä sekä Mordor että Rautapiha saattavat hyökätä haltioiden valtakuntaan. Sormuksen voi tuhota vain heittämällä sen Tuomiovuoren liekkeihin, missä se taottiin. Frodo ilmoittautuu vapaaehtoiseksi viemään Sormuksen Tuomiovuorelle. Frodon mukaan liittyvät hänen hobittiystävänsä, Gandalf sekä Konkari, joka paljastuu Aragorniksi, Gondorin valtaistuimen lailliseksi perilliseksi. Mukaan matkalle lähtevät myös haltia Legolas (Orlando Bloom), kääpiö Gimli (John Rhys-Davies) sekä Boromir (Sean Bean), Gondorin käskynhaltijan poika. Yhdessä he muodostavat Sormuksen Saattueen.


text: Saattue lähtee matkaan ja yrittää ylittää Caradhrasin vuoren, mutta Sarumanin voimat estävät sen. Gimlin vaatimuksesta he päättävät etsiä turvaa ja kulkea läpi Morian kaivosten. Moriassa Gandalf kertoo, että Klonkku on seurannut heitä jo kolme päivää. Frodo suostuu ehdotukseen, mutta kaivoksissa heidän kimppuunsa hyökkää lauma örkkejä ja luolapeikko, joka keihästää Frodon. Frodo selviytyy kuitenkin hengissä Bilbon antaman "mithril"-silmukkapanssarin ansiosta. Khazad-dûmin sillalla saattue kohtaa balrogin, muinaisen tulen ja varjon hirviön.


text: Sillalle tukkeeksi asettuva Gandalf haastaa balrogin antaen muille mahdollisuuden paeta maanalaisesta valtakunnasta, mutta hirviö vetää hänet mukanaan syvyyksiin. Saattue pakenee haltioiden valtakuntaan, Lothlórieniin, missä heitä suojelevat Valtias Celeborn (Marton Csokas) ja Valtiatar Galadriel (Cate Blanchett). Yöllä Frodo tapaa Galadrielin, joka kertoo hänelle, että hänen kohtalonaan on kantaa Sormusta ja lopulta tuhota se. Ennen saattueen lähtöä Galadriel antaa Frodolle pullon, joka sisältää Eärendilin tähden valoa. Myös muut saattueen jäsenet saavat lahjoja. Kulkeakseen suorinta tietä Mordoriin saattue meloo Anduinia pitkin kohti Parth Galenia.


text:
Kun he astuvat Parth Galenissa rantaan, Boromir yrittää viedä Sormuksen Frodolta, sillä hän uskoo sen olevan ainut keino pelastaa oma valtakuntansa. Frodo onnistuu pakenemaan pistämällä Sormuksen sormeensa ja katoamalla. Aragorn kohtaa Frodon, mutta toisin kuin Boromir, hän päättää jättää Sormuksen Frodon haltuun. Frodo, joka tietää Sormuksen houkutuksen olevan muille liian suuri, päättää jättää saattueen ja lähteä Mordoriin yksin. Sillä välin Sarumanin lähettämät uruk-hait hyökkäävät muiden saattuelaisten kimppuun saadakseen Sormuksen. Kun Merri ja Pippin tajuavat Frodon tekevän lähtöä, he harhauttavat örkkejä päästäen Frodon pakoon. Boromir ryntää hobittien avuksi, mutta haavoittuu kuolettavasti örkkikomentaja Lurtzin (Lawrence Makoare) nuolista. Ennen kuin Lurtz ehtii teloittaa Boromirin, Aragorn saapuu paikalle ja lyö otuksen pään irti. Ennen kuolemaansa Boromir katuu sitä, että yritti viedä Sormuksen Frodolta, mutta Aragorn antaa hänelle anteeksi. Merri ja Pippin siepataan, ja Aragorn, Gimli ja Legolas lähtevät örkkien perään pelastaakseen hobitit. Frodo jää oman onnensa nojaan. Hän palaa rannalle ja ryhtyy ylittämään jokea, kun Sam ilmestyy rannalle ja ui Frodon perään vaatien saada pitää Gandalfille antaman lupauksen pitää Frodosta huolta. Frodo hyväksyy Samin seuralaisekseen, ja he jatkavat yhdessä matkaansa Emyn Muilin kukkuloiden yli.
Elokuvan lopun tekijäluettelossa mainitaan kaiken kaikkiaan 1 780 nimeä.


text: Kaikkia elokuvan kolmea osaa kuvattiin yhtäaikaa, yhteensä 18 kuukautta. Kuvausryhmiä oli käytössä viidestä seitsemään ja jokaisella ryhmällä oli käytössä kaksi kameraa.


text: Mittasuhteet hobittien ja ihmisten välillä toteutettiin useita eri tekniikoita käyttäen. Kuvausryhmällä oli käytössään pienikokoisia sijaisnäyttelijöitä, joita käytettiin silloin kun näyttelijä on selin kameraan päin. Näyttelijöiden kasvoista tehtiin myös naamiot, joita sijaisnäyttelijät käyttivät joissakin kohtauksissa. Muutamassa kohtauksessa näyttelijän kasvot on lisätty sijaisnäyttelijän kehoon. Vaikeissa kohtauksissa käytettiin väärää perspektiiviä, eli isommalta näyttävä henkilö oli etualalla ja pienenemmältä näyttävä taka-alalla. Väärässä perspektiivissä näyttelijöiden työtä vaikeutti se, ettei hän ollut katsekontaktissa vastanäyttelijän kanssa. Osa kohtauksista kuvattiin myös blue screen -taustaa vasten, jolloin henkilö liitettiin elokuvaan jälkeenpäin.


text: Repunpään kohtaukseen rakennettiin kaksi samanlaista lavastetta, pienempi ja isompi. Pienempi lavaste oli Gandalfin näyttelijää Ian McKelleniä varten ja suurempi hobiteille.


text: Elokuva voitti neljä Oscaria: musiikista, erikoistehosteista, kuvauksesta ja maskeerauksesta. Se oli ehdolla myös yhdeksään muuhun Oscar-palkintoon.


title: Hypoteesi

text: Hypoteesi ( 'olettamus; neuvo; puheenaihe') on ehdotettu selitys ilmiölle. Jotta hypoteesi voisi olla tieteellinen hypoteesi, tieteellinen menetelmä vaatii, että sitä tulisi voida testata kokeellisesti. Tieteilijät yleensä perustavat hypoteesinsa aikaisemmin tehtyihin havaintoihin, joita ei voida selittää olemassa olevilla tieteellisillä teorioilla tyydyttävästi. Vaikka sanoja "hypoteesi" ja "teoria" käytetään usein synonyymeinä, "tieteellinen hypoteesi" ei ole sama asia kuin "tieteellinen teoria". Työhypoteesi on alustavasti hyväksytty hypoteesi, joka on ehdotettu tutkimusta varten.


title: Hypoteesi

text: Termillä "hypoteesi" on eri merkitys muodollisessa logiikassa, jossa sitä käytetään proposition edeltäjänä. Propositiossa "Jos P, sitten Q", P kuvaa hypoteesia (tai edeltäjää) ja Q:ta voi kutsua seuraukseksi. P on olettamus (mahdollisesti kontrafaktuaalisessa) "Mitä jos" -kysymyksessä.


title: Hypoteesi

text: Adjektiivi "hypoteettinen" tarkoittaen joko "hypoteesin luonteen omaava" tai, että asian olemassaolon oletetaan olevan hypoteesin välitön seuraus voi viitata mihin tahansa edellä mainittuihin "hypoteesi" -termin merkityksiin.


title: Hypoteesi

text: Jotkut ihmiset viittaavat ongelman ratkaisun kokeiluversioon termillä hypoteesi (tai "valistunut arvaus") koska se tarjoaa mahdollisen ratkaisun, joka perustuu olemassa olevaan näyttöön. Jotkut tieteilijät kuitenkin torjuvat "valistunut arvaus" -käsitteen virheellisenä. Kokeilijat voivat testata ja hylätä useita hypoteeseja ennen kuin ongelma ratkeaa.


title: Hypoteesi

text: Schickin ja Vaughnin mukaan hypoteesin koetteluun tarvitaan:Työhypoteesi on hypoteesi, joka on alustavasti hyväksytty tulevan tutkimuksen perustaksi toivossa, että voitaisiin saavuttaa puolustettavissa oleva teoria (vaikka hypoteesi lopulta epäonnistuisi). Kaikkien muiden hypoteesien tavoin, työhypoteesi on odotuksista koostuva väite, joka voi olla sidottuna empiirisen tutkimuksen eksploratiiviseen tarkoitukseen. Työhypoteeseja käytetään usein käsitteellisinä kehyksinä laadullisessa tutkimuksessa.


title: Jouko Hohko

text: Jouko ”Jokke” Hohko (s. 24. tammikuuta 1962 Vammala) on suomalainen basisti, joka kuului Sielun Veljet -yhtyeeseen. Ismo Alanko tapasi hänet Tukholmassa 1970–80-lukujen vaihteessa. Alanko tiesi Sielun Veljiä perustaessaan Hohkon taitavan rytmikitaran soiton ja päätti pestata hänet yhtyeeseen basistiksi vuonna 1983, vaikkei Hohko ollut aiemmin soittanut bassoa. Sielun Veljien lisäksi hän on soittanut muun muassa Vapaat soittajat- (Ismo Alangon taustayhtye 1990-luvulla), Revolution Soul Band- ja Leningrad Cowboys -yhtyeissä. Vuodesta 2009 tammikuuhun 2013 Hohko isännöi vaimonsa Jaana Pietilän kanssa Hermannin yleistä saunaa Helsingissä.


title: Castello Sforzesco

text: Castello Sforzesco on Milanossa sijaitseva, nykyään museona toimiva linna. Linnan rakentaminen alkoi 1300-luvulla, jonka jälkeen sitä paranneltiin useasti. Castello Sforzesco toimi Milanon hallitsijoiden hovina, myöhemmin pelkkänä sotilasparakkina, kunnes se muutettiin 1800-luvun lopulla taidegalleriaksi.


title: Castello Sforzesco

text: 1300-luvulla Milanoa hallinnut Viscontin hallitsijasuku rakennutti aiemmin pelkkänä linnoitteena toiminutta, tulevaa Castello Sorzescoa, ja otti paikan hovikseen. Galeazzo Visconti laajensi rakennusta 1360- ja 1370-luvuilla ja paransi linnoitteita. 1400-luvun alussa viimeiset Visconti-suvun hallitsijat Gian Galeazzo, Giovanni Maria ja Filippo Maria rakensivat linnan edessä olevan neliön muotoisen linnoitetun pihan, joka on 180 metriä leveä ja jota kiertävässä muurissa on neljä tornia. Vuonna 1447 Visconti-suku sammui ja kansa otti vallan käsiinsä. Ambrosian tasavallaksi kutsuttuna aikana (1447–1450) entinen hovi tuhottiin ja linna kärsi pahoja vaurioita.


title: Castello Sforzesco

text: Ambrosian teokratinen tasavalta ei ollut Milanon naapurivaltioiden mieleen ja he tukivat Francesco Sforzan pyrkimyksiä kaapata Milanon poliittinen valta itselleen. Helmikuussa 1450 Milanoa piirittäneet Sforzan joukot valloittivat kaupungin ja Sforza määräsi Castello Sforzescon kunnostamisen hovikseen. Vuonna 1452 aloitettiin uuden keskustornin rakentamistyöt, johon liittyi myös muiden linnan osien koristelu. Näinä vuosina Castello Sforzesco sai nykyisen nimensä Sforzan herttuasuvun mukaan, joka piti siellä hoviaan 85 vuoden ajan. 1494 Milanon hallitsijana toimi muun muassa Leonardo da Vincin suojelijana tunnettu Ludovico Sforza, jonka aikana linnan sisätilat koristeltiin loisteliaiksi.


title: Castello Sforzesco

text: 1500-luvun alussa Castello Sforzesco vaurioitui lukusissa taisteluissa, joita milanolaiset kävivät saksalaisten ja ranskalaisten kanssa. 1521 eräs linnan torneista, jota käytettiin ammusvarastona, tuhoutui salaman iskiessä siihen. Francesco II Sforza paransi linnoitteita edelleen, lisäten 12 suurta vallinsarvea.


title: Castello Sforzesco

text: Vuonna 1535 espanjalaiset valtasivat Milanon ja ottivat Castello Sforzescon haltuunsa sotilasparakiksi. 150 vuotta myöhemmin Itävalta karkotti espanjalaiset, ja Itävallan joukot asuivat linnassa 1706–1796, kunnes Napoleonin johtamat ranskalaiset ottivat sen haltuunsa vuosiksi 1796–1814. Itävaltalaiset palasivat sotilasvoiman kanssa vielä vuosiksi 1814–1859, ja 1800-luvun lopulla Castello Sforzecso palautettiin milanolaisille 350 vieraan vallan miehitysvuoden jälkeen. Linna oli kärsinyt pahoja vaurioita vuosien aikana, sillä taideaarteet oli suureksi osaksi joko tuhoutuneet tai viety pois. Vuonna 1800 Napoleonin määräyksestä linnan eteen oli rakennettu aukio suihkulähteineen ja Milanon ydinkeskustaan vievä tie via Dante oli suoristettu siten, että Duomo di Milano oli nähtävissä linnan keskustornista.


title: Castello Sforzesco

text: Saatuaan linnan takaisin milanolaiset väittelivät keskenään 20 vuoden ajan linnan kohtalosta. Suunnitelmissa oli hävittää rakennus pyyhkien näin muiston vuosisatojen vieraasta vallasta. Linna päätettiin kuitenkin palauttaa entiseen loistoonsa. Vuonna 1905 Castello Sforzescon entisöintityöt valmistuivat arkkitehti Luca Beltramin suunnitelmien mukaan. Linna vaurioitui jälleen toisen maailmansodan pommituksissa. suuret entisöintityöt valmistuivat vuonna 2005.


title: Castello Sforzesco

text: Castello Sforzescossa sijaitsee 12 taidemuseota, joissa on esillä muun muassa Michelangelon, Leonardo da Vincin ja Tintoretton töitä. Museot ovat auki ympäri vuoden ja niissä on myös vaihtuvia näyttelyitä.


title: I Am the Resurrection

text: I Am the Resurrection on rock-yhtye The Stone Rosesin vuonna 1989 julkaistun debyyttialbumin "The Stone Roses"in viimeinen kappale. Se ilmestyi singlenä vuonna 1992. Kappale saavutti Britannian singlelistan 33. sijan, ja Q-lehti asetti kappaleen sijalle 10 nimetessään 100 parasta kitarakappaletta.


title: Billie Jean King

text: Billie Jean King (o.s. "Moffitt", s. 22. marraskuuta 1943 Long Beach, Kalifornia, Yhydsvallat) on yhdysvaltalainen tennispelaaja ja ensimmäisiä naispuolisia tennisammattilaisia. Hän kilpaili vuodet 1959–1983 ja voitti urallaan yhteensä 39 Grand Slam -turnausta: 12 kaksinpelissä, 16 nelinpelissä ja 11 sekanelinpelissä.


title: Billie Jean King

text: 1970-luvun alussa King oli kahdeksan muun naispelaajan kanssa panemassa alulle naistenniksen ammattilaiskiertuetta, jonka nykymuoto tunnetaan nimellä Women’s Tennis Association (WTA).


title: Billie Jean King

text: King on tunnettu seksismin vastustaja niin urheilussa kuin yhteiskunnassakin. Sovinistiksi tunnustautunut entinen Wimbledonin mestari Bobby Riggs hävisi itseään parikymmentä vuotta nuoremmalle Kingille kuuluisan ottelun vuonna 1973 rehenneltyään, ettei kukaan nainen voita häntä ikinä tenniksessä. Ottelusta on tehty palkittu televisioelokuva "When Billie Beat Bobby" 2001, jonka pääosia näyttelevät Holly Hunter ja Ron Silver. Dokumentissa "Battle of the Sexes" (2017) on ottelusta jaksoja.


title: Billie Jean King

text: Popmuusikko Elton John omisti Kingille kappaleensa ”Philadelphia Freedom”. Nimi tulee "Philadelphia Freedoms" -tennisjoukkueesta, jota King valmensi. Merkittävää oli, että joukkueessa oli myös miehiä, joten King oli ensimmäinen nainen, joka valmensi miehiä ammattiurheilussa.


title: Billie Jean King

text: King hyväksyttiin International Tennis Hall of Fameen vuonna 1987. Vuonna 1990 aikakauslehti "Life" nimesi hänet yhdeksi sadasta vaikutusvaltaisimmasta amerikkalaisesta 1900-luvulla.


title: Billie Jean King

text: 28. elokuuta 2006 Yhdysvaltojen tennisliitto nimesi Flushing Meadowsin tenniskeskuksen uudelleen USTA Billie Jean King National Tennis Centeriksi. Se on maailman suurin urheiluareena, joka on nimetty naisen mukaan.


title: Billie Jean King

text: Suomalainen "Urheilulehti" arvioi Kingin 2009 kaikkien aikojen neljänneksi parhaaksi homo- tai biseksuaaliseksi urheilijaksi.


title: Cristina Branco

text: Cristina Branco (s. 1972, Almeirim) on portugalilainen laulaja. Hän oli alun perin kiinnostunut jazzista mutta laulaa pääasiassa fadomusiikkia. Hänen taustayhtyeessään soittavat Custódio Castelo, Alexandre Silva, Fernando Maia ja Miguel Carvalhinho.


title: Amélie Mauresmo

text: Amélie Simone Mauresmo (s. 5. heinäkuuta 1979 Saint-Germain-en-Laye Ranska) on entinen ranskalainen tennispelaaja ja entinen maailmanlistan ykköspelaaja. Mauresmon vahvuuksia olivat hänen kovat, kierteiset kämmenlyöntinsä sekä yhden käden rystynsä (harvinaisuus nykypäivänä). Mauresmo on Australian avointen ja Wimbledonin mestari 2006.


title: Amélie Mauresmo

text: Mauresmo syntyi Saint-Germain-en-Layessä Pariisin lähialueella. Hän innostui tenniksestä nelivuotiaana, nähtyään Yannick Noahin voittavan vuoden 1983 Ranskan avoimet.


title: Amélie Mauresmo

text: 1996 hän voitti sekä Ranskan avointen että Wimbledonin juniorisarjat. Tuona vuonna hänet myös nimettiin ITF:n junioreiden maailmanmestariksi. 1999 sijoittamaton Mauresmo ylsi Australian avointen loppuotteluun, matkalla kukistaen muun muassa maailman ykkösen Lindsay Davenportin, mutta taipui finaalissa kakkoseksi rankatulle Martina Hingisille. Hänestä tuli toinen Australiassa finaaliin asti mennyt (Mary Pierce voitti vuonna 1995) ja vasta kolmas Open-turnausten aikakaudella Grand Slamin finaaliin yltänyt ranskatar.


title: Amélie Mauresmo

text: Juuri vuoden 1999 Australian avointen semifinaaliyllätyksen jälkeen Mauresmo ilmoitti julkisesti lesboudestaan. Toisin kuin vastaavassa tilanteessa olleet Billie Jean King ja Martina Navrátilová, ulostulo ei vaikuttanut Mauresmon yleisönsuosioon tai sponsorisopimuksiin.


title: Amélie Mauresmo

text: Vuonna 2003 Mauresmo oli voittamassa Ranskalle Fed Cupia. Hän on eniten Fed Cupin kaksinpelejä voittanut ranskalainen. Seuraavana vuonna hän voitti hopeaa Ateenan olympiakisoissa. Finaalissa hän hävisi Belgian Justine Henin-Hardennelle. Syyskuun kolmantena 2004 Mauresmosta tuli ensimmäinen maailman ykköseksi noussut ranskalaisnainen. Mauresmo on yksi harvoista pelaajista, joka on noussut rankingykköseksi voittamatta siihen mennessä Grand Slam -turnausta. Muita ovat olleet Kim Clijsters, joka nousi ykköseksi 2003, kaksi vuotta ennen ensimmäistä Grand Slam -voittoaan sekä Ivan Lendl, joka nousi ykköseksi 1983.


title: Amélie Mauresmo

text: Mauresmo lopetti uransa vuonna 2009. Uransa loppupuolella hän kärsi loukkaantumisista.


title: Amélie Mauresmo

text: Elokuussa 2015 Mauresmo synnytti poikavauvan.


title: Amália Rodrigues

text: Amália da Piedade Rodrigues (23. heinäkuuta 1920 Lissabon, Portugali – 6. lokakuuta 1999 Lissabon, Portugali) oli portugalilainen fadolaulajatar ja näyttelijä, jota on kutsuttu fadon kuningattareksi ("Rainha do Fado"). Hän teki yli 50 vuotta kestäneen uransa aikana musiikkityylin kansainvälisesti tunnetuksi.


title: Amália Rodrigues

text: Amália Rodrigues syntyi Lissabonissa. Hänen vanhempansa olivat Lucinda da Piedade Rebordão ja Albertino de Jesus Rodrigues. Amálian synnyinpäivään liittyy joitakin ristiriitaisuuksia, minkä vuoksi hän itse alkoi kertoa syntyneensä 1. heinäkuuta 1920. Syntymätodistuksessa synnyinpäiväksi on merkitty 23. heinäkuuta.


title: Amália Rodrigues

text: Amália oli yksi työläisluokkaisen perheen kymmenestä lapsesta. Hän vietti nuoruutensa Lissabonissa, johon hänen isänsä oli muuttanut paremman elämän toivossa. Kun Albertino Rodrigues ei löytänytkään töitä Lissabonista, hän muutti takaisin Beiran alueelle. Amália jäi kuitenkin Lissaboniin isoäitinsä kasvatettavaksi.


title: Amália Rodrigues

text: Amália Rodrigues lopetti koulunkäynnin 12-vuotiaana ja alkoi käydä töissä perheen toimeentulon tukemiseksi. Hän myi hedelmiä ja matkamuistoja Alcantaran satamakaupunginosassa.


title: Amália Rodrigues

text: Rodrigues aloitti laulu-uransa vuonna 1938 voitettuaan laulukilpailun, jonka nimi oli ”Fadon kuningatar”. Vuonna 1939 hän lauloi jo ammattilaisena tangoa ja fadoa. Hänen perheensä ei alkuun hyväksynyt asiaa, sillä hänen musiikkityylinsä liitettiin alaluokkaan ja alamaailmaan.


title: Amália Rodrigues

text: Rodrigues esiintyi ensimmäisen kerran Portugalin ulkopuolella vuonna 1943, kun hän lauloi Madridissa Portugalin Espanjan-suurlähettilään järjestämässä tilaisuudessa. Seuraavana vuonna hän esiintyi Brasiliassa, johon hän palasi vuonna 1945.


title: Amália Rodrigues

text: Rodrigues teki vuonna 1945 Portugalissa ja Rio de Janeirossa ensimmäiset äänityksensä. Hän teki 1952 levytyssopimuksen Valentim de Carvalhon kanssa ja alkoi pian tämän jälkeen yhdistellä fadoperinteeseen Lissabonin kaupunkilaisrytmejä ja Coimbran maaseututyyliä. Rodrigues aloitti elokuvauransa vuonna 1947 näyttelemällä elokuvassa "Capas Negras".


title: Amália Rodrigues

text: Vuonna 1949 Rodrigues esiintyi Pariisissa. Hän jäi tauolle 1950-luvulla, mutta palasi vuonna 1962 julkaisemalla albumin "Amália Rodrigues", joka oli hänen ensimmäinen yhteistyönsä ranskalaisen säveltäjä Alain Oulmanin kanssa.


title: Amália Rodrigues

text: Kun neilikkavallankumous syöksi Portugalissa vallasta sotilasjuntan, Rodriguesin aiemmin puhtoinen julkisuuskuva sai ison särön. Julkisuuteen alkoi tulla syytöksiä siitä, että hän olisi tehnyt yhteistyötä kaadetun oikeistohallituksen kanssa. Hänen maineensa palautui, kun kävi ilmi, että Rodrigues oli tukenut taloudellisesti Portugalin kommunistipuoluetta António de Oliveira Salazarin kaudella.


title: Amália Rodrigues

text: Rodrigues palasi studioon vuonna 1977, jolloin hän julkaisi albumin "Cantigas numa língua antiga". Rodrigues julkaisi viimeisen ainoastaan uusia kappaleita sisältäneen albuminsa, "Lágriman" vuonna 1983. Vielä tämän jälkeen ilmestyi lukuisia aiemmin julkaisemattomia Rodriguesin levytyksiä.


title: Amália Rodrigues

text: Rodrigues kuoli Lissabonissa vuonna 1999. Hänen kansallinen maineensa nousi esille hänen kuolleessaan: radioasemat lopettivat ohjelmanmukaiset lähetykset ja alkoivat esittää kunnianosoituksia. Pääministeri António Guterres julisti kolme päivää kestävän kansallisen suruajan ja parlamenttivaalien kampanjointi keskeytettiin tilapäisesti.


title: Amália Rodrigues

text: Rodrigues meni vuonna 1940 naimisiin portugalilaisen Francisco da Cruzin kanssa. He muuttivat erilleen vuonna 1943 ja erosivat virallisesti vuonna 1946. Rodrigues meni uudestaan naimisiin brasilialaisen insinöörin César Seabran kanssa vuonna 1961 Rio de Janeirossa. He olivat naimisissa Seabran kuolemaan asti vuonna 1997. Rodriguesilla ei ollut lapsia.


title: Sellu

text: Selluksi kutsutaan paperimassaa, joka on valmistettu puuhakkeista kemiallisella massanvalmistusmenetelmällä, esimerkiksi sulfaattimenetelmällä.


title: Sellu

text: Sellu koostuu pääosin selluloosasta ja hemiselluloosasta. Sellulajista riippuen sellussa voi olla myös uuteaineita ja ligniiniä. Ligniiniä on ruskeissa sellulaaduissa, joita käytetään esimerkiksi voimapapereissa ja ruskeiden pahvilaatujen valmistuksessa.


title: Sellu

text: Tyypillisesti sellu on kuitenkin valkaistua ja kuivattua massaa. Kaksi sellun päätyyppiä ovat pitkäkuituinen ja lyhytkuituinen massa. Havupuista valmistettua pitkäkuituista sellumassaa käytetään antamaan paperille lujuutta, kun taas koivusta ja esimerkiksi eukalyptuksesta valmistettua lyhytkuitumassaa käytetään erityisesti hienopaperilajeissa.


title: Sellu

text: Markkinaselluksi kutsutaan toisiin yhtiöihin myytyä massaa.


title: Biosfääri

text: Biosfääri (kr. βίος, bios, elämä ja σφαίρα, sfaira, kehä) eli elonkehä on maapallon pinnan osa, jolla elämä on mahdollista.


title: Biosfääri

text:
Biosfäärin kokoa on vaikea määritellä tarkasti. Jotkin muuttolinnut lentävät jopa 10 kilometrin korkeudessa, ja kaloja löytyy syvimmistäkin
meren syvänteistä. Bakteereja ja muita mikro-organismeja voi löytyä vieläkin suuremmalta alalta. Konservatiivinen arvio biosfäärin koosta on 3 400 metriä merenpinnan alapuolelta 5 400 metrin korkeudelle merenpinnasta.


title: Biosfääri

text: Biosfääri-nimityksen on ensimmäisenä tässä merkityksessä lanseerannut venäläinen tiedemies Vladimir Vernadskij vuonna 1926. On keinotekoisia kokeiluita, jotka myös käyttävät biosfääri-nimitystä.


title: Biosfääri

text: Kaksi viimeksi mainittua ovat keinotekoisia suljettuja ekosysteemejä.


title: Elina

text: Elina on suomalainen naisen etunimi. Elinan nimipäivä on 10. helmikuuta. Nimi on suomalainen muunnos nimestä Helena, joka tarkoittaa aurinkoista ja loistavaa. Nimi on tunnettu Suomessa jo keskiajalla.


title: Elina

text:
Vuoden 2015 loppuun mennessä Väestörekisterikeskuksen mukaan 84 456
naista on saanut etunimekseen Elina.


title: Elina

text: Luettelon henkilöt ovat suomalaisia, ellei toisin mainita.


title: Talonmies

text: Talonmies on työntekijä, joka tekee kiinteistönhoitajan ja siivoojan työtehtävät yhdessä tai useammassa asuinkiinteistössä.  Talonmies sekoitetaan usein kiinteistönhoitajaan. Pitemmälle koulutetun talotekniikan insinöörin tehtävänimikkeitä ovat isännöitsijä, huoltopäällikkö, kiinteistötyönjohtaja ja käyttöpäällikkö.


title: Talonmies

text: Aiemmin talonmiehet asuivat hoitamassaan rakennuksessa tai sen välittömässä läheisyydessä, mutta nykyään vastaavista tehtävistä vastaa useimmiten huoltoyhtiö. Erityisesti Helsingin kantakaupungissa monessa taloyhtiössä on kuitenkin yhä asuntoetu talonmiehelle.


title: Talonmies

text: Talonmies huolehtii kiinteistöstä ja sen piha-alueista. Tehtäviin kuuluu muun muassa pieniä huolto- ja korjaustöitä, järjestyksen pitoa sekä siivousta. Talonmiehet työskentelevät taloyhtiöiden sekä valtion ja kuntien palveluksessa. Ammatissa tarvitaan teknistä osaamista, omatoimisuutta ja vuorovaikutustaitoja. Talonmiehen esimies on taloyhtiön isännöitsijä ja hänen asiakkaitaan hoidettavan kiinteistön omistajat, asukkaat tai muut käyttäjät.


title: Talonmies

text: Kiinteistönhoitajan työnkuva on monipuolinen ja vaihtelee sopimuksen mukaan. Perustöitä ovat kiinteistön tekniset perushuoltotyöt kuten ilmanvaihto- ja lämmityslaitteiden säätäminen, piha-alueiden ylläpito kuten nurmen leikkuu ja lumityöt, ympäristön siisteyden ja turvallisuuden valvonta, sekä sellaiset kiinteistön korjaustyöt, joissa ei edellytetä esimerkiksi sähköasentajan tai LVI-asentajan erikoisosaamista ja työlupia, esimerkiksi sulakkeiden vaihto ja vesikalusteiden kuten hanojen huolto. Lisäksi kiinteistönhuoltaja hoitaa taloyhtiön liputukset. Työnkuvaan voi kuulua myös kiinteistön järjestyksenvalvonta (vahtimestarin tehtävät) ja jotkin siivoustehtävät.


title: Talonmies

text: Kiinteistönhuolto on vaihtelevan vaativaa ja vaihtelevan fyysistä työtä. Työsopimukseen kuuluu tyypillisesti lumitöiden hoito, joka tehdään hätätyönä.


title: Talonmies

text: Ennen talonmies asui pääsääntöisesti hoitamassaan kiinteistössä ja oli siten tavoitettavissa lähestulkoon ympäri vuorokauden. Ulkotöiden lisäksi talonmies hoiti rappujen ja saunojen siivoukset. Aikaisemmin, kun lämmitysmuotona käytettiin halko-, hiili-, koksi- tai öljylämmitystä, oli pannuhuoneessa pidettävä tulta yllä jatkuvasti.


title: Talonmies

text: Automatiikan ja kaukolämmön yleistyessä huoltoyhtiöitä eli aluehuoltoyhtiöitä alkoi muodostua uusille asuinalueille. Tällöin talonmiehistä tuli huoltomiehiä tai laitosmiehiä. Samoin porraskäytävien ja yleisten tilojen siivouksen alkoi hoitaa erikseen palkattu siivooja.


title: Enfo

text: Enfo Oyj on vuonna 1964 perustettu pohjoismainen IT-palvelutalo, joka mahdollistaa datavetoista liiketoimintaa. Sen palveluksessa on noin 900 erikoisasiantuntijaa. Enfon tarjoomaan kuuluvat hybridialustat (konesalit sekä julkinen ja yksityinen pilvi), datan hallinta ja integroiminen, dataan pohjautuvat digitaaliset palvelut sekä asiakastuki.


title: Enfo

text: Enfon liikevaihto vuonna 2017 oli 132,9 miljoonaa euroa.


title: Enfo

text: Enfo Oyj:n toimipaikkoja Suomessa ovat Kuopio, Espoo ja Lahti. Enfon toimipisteet Ruotsissa sijaitsevat Tukholmassa, Göteborgissa, Malmössa, Örebrossa, Västeråsissa, Skövdessä ja Karlskronassa.


title: Enfo

text:
Vuonna 1964 perustettiin Tietosavo Oy. Tietosavo Oy vaihtoi nimensä Enfoksi vuonna 2001. Enfo jakautui kahtia vuonna 2007, jolloin IT-liiketoiminnoista muodostettiin Enfo Oyj. Teleoperaattoritoiminta eriytyi Kuopion Puhelin Oy:ksi.
Vuonna 2008 Enfo laajentui Ruotsiin ostamalla Semcon Innovation AB:n.
Vuonna 2011 Enfo vahvisti integraatioliiketoimintaansa ostamalla ruotsalaisen Enjoy IT Integration AB:n. Myöhemmin samana vuonna Enfo osti Ruotsissa Business Intelligence (BI) -toimialaan erikoistuneen konsultointiyhtiö Pointer Sweden AB:n . Vuonna 2015 Enfo osti Business Intelligence ja analytiikkaratkaisuihin erikoistuneen asiantuntijayritys Rongo Oy:n. Yritys siirtyi täysin Enfon omistukseen loppuvuodesta 2016. Marraskuussa 2016 Enfo osti integraatio-osaamiseen erikoistuneen ruotsalaisen e-manin.
Nykyään Enfo Oyj:n henkilöstömäärä Pohjoismaissa on noin 900.


title: Enfo

text: Enfo Oyj:n pääomistaja on osuuskunta KPY.


title: Arthur Grumiaux

text: Arthur Grumiaux (21. maaliskuuta 1921 – 16. lokakuuta 1986) oli belgialainen viulisti.


title: Arthur Grumiaux

text: Grumiaux aloitti musiikin harrastamisen 4-vuotiaana. 11-vuotiaana hän oli jo voittanut palkintoja viulu- ja pianokilpailuista. Myöhemmin Grumiaux opiskeli Alfred Duboisin johdolla Brysselissä sekä George Enescun johdolla Pariisissa. Vuonna 1949 Grumiauxista tuli viulunsoiton professori Brysselin kuninkaallisessa konservatoriossa.


title: Arthur Grumiaux

text: Grumiaux aloitti esiintymisen viulistina toisen maailmansodan jälkeen. Hän esiintyi uransa aikana kaikkialla Euroopassa ja Aasiassa sekä Yhdysvalloissa. Uransa loppuvaiheissa Grumiaux kärsi diabeteksesta. Hän kuoli äkilliseen aivohalvaukseen vuonna 1986.


title: The Best of Pantera – Reinventing Hell

text: The Best of Pantera – Reinventing Hell on suositun metalliyhtyeen Panteran vuonna 2003 julkaistu kokoelma ja se sisältää yhtyeen tunnetuimmat kappaleet heidän tunnetuimmilta vuosiltaan 1990-2000 suurimmilta osin yhtyeen kaupallisesti menestyneimmiltä albumeilta "Cowboys from Hell", "Vulgar Display of Power" ja "Far Beyond Driven", mm. tunnetut hitit "Cowboys From Hell", "Walk", "Fucking Hostile" ja "5 Minutes Alone". Kokoelma sisältää myös pari harvinaisuutta "Immortally Insane" ja Poison Idea-coverin "The Badge", albumi sisältää myös 1997 julkaistulle livealbumille "" tehty studioraita "Where You Come From". Levyn alkuperäinen yhdysvaltalainen nimi on "The Best of Pantera: Far Beyond the Great Southern Cowboys' Vulgar Hits!", jonka kappaleluettelo eroaa eurooppalaisesta.


title: The Best of Pantera – Reinventing Hell

text: Albumin rajoitettu painos sisälsi myös DVD:n, jossa oli kaikki yhtyeen musiikkivideot plus live-esiintymiset kappaleista "Domination" ja "Primal Concrete Sledge" vuodelta 1991.


title: The Best of Pantera – Reinventing Hell

text: Albumi debytoi vuonna 2010 Suomen virallisen listan sijalla 42, nousten ylimmillään sijalle 33. Yhdysvalloissa albumi nousi sijalle 38.


title: Sami Yli-Sirniö

text: Sami Pekka Olavi Yli-Sirniö (s. 10. huhtikuuta 1972 Helsinki) on suomalainen kitaristi. Hän soittaa saksalaisessa Kreatorissa sekä suomalaisissa Waltarissa ja Barren Earthissa. Hän laulaa myös taustoja Waltarin ja Barren Earthin levyillä.


title: Bedtime Stories

text: Bedtime Stories on yhdysvaltalaisen poplaulaja Madonnan kuudes studioalbumi, joka julkaistiin 20. lokakuuta 1994. Musiikillisesti se on rhythm & blues -painotteinen.


title: Bedtime Stories

text: Madonna tuotti albumin Dallas Austinin, Babyfacen ja Dave Hallin kanssa. Ensimmäinen albumilta julkaistu single oli "Secret", josta tuli toisen singlen, "Take a Bow" (julkaistiin keväällä 1995), ohella albumin suurin hitti. Kolmas singlejulkaisu oli "Bedtime Story" vuonna 1995 ja neljäs single "Human Nature".


title: Bedtime Stories

text: Yhdysvalloissa albumia myytiin yli kaksi miljoonaa kappaletta ja maailmanlaajuisesti noin seitsemän miljoonaa, vähemmän kuin Madonnan suosituimpia levyjä. Albumi oli kuitenkin ehdolla parhaan pop-albumin Grammy-palkinnon voittajaksi.


title: Jodie Foster

text: Alicia Christian ”Jodie” Foster (s. 19. marraskuuta 1962 Los Angeles, Yhdysvallat) on yhdysvaltalainen kahdesti Oscar-palkittu näyttelijä ja ohjaaja.


title: Jodie Foster

text: Foster on palkittu uransa aikana kahdesti parhaan naispääosan Oscarilla, kolmella Golden Globella, kolmella Baftalla ja SAG-palkinnolla.


title: Jodie Foster

text: Jodie Foster on harvoja lapsitähtiä, joka on pystynyt pitkään ja menestyksekkääseen uraan myös aikuisiällä. Foster aloitti näyttelijänuransa jo 2-vuotiaana televisiomainoksessa. Hän teki mainoksia neljä vuotta, kunnes pääsi vuonna 1968 esiintymään televisiosarjassa "Mayberry R. F. D.", jossa hänen veljensä oli vakionäyttelijänä. Jodie Fosterin ensimmäinen elokuvarooli oli vuonna 1970 Disneyn televisioelokuvassa "Menace on the Mountain". Foster vieraili monissa televisiosarjoissa ja esiintyi Disneyn lastenelokuvissa ennen varsinaista läpimurtoaan.


title: Jodie Foster

text: Jodie Foster teki läpimurron elokuvassa "Taksikuski" ("Taxi Driver", 1976), kun hän vasta 13-vuotiaana näytteli prostituoitua. Foster sai roolista Oscar-ehdokkuuden paras naissivuosa -kategoriassa. Vuonna 1988 Foster sai ensimmäiset Golden Globe- ja Oscar-palkintonsa pääosaroolista elokuvassa "Syytetty" ("The Accused"), jossa hän näytteli joukkoraiskauksen uhria. Seuraavat ja toistaiseksi viimeiset Golden Globe- ja Oscar-palkinnot hän sai elokuvasta "Uhrilampaat" ("The Silence of the Lambs", 1991), jossa hän näytteli naispääosan.


title: Jodie Foster

text: Jodie Foster hallitsee hyvin ranskan kielen, ja hän on näytellyt myös ranskankielisissä elokuvissa.


title: Jodie Foster

text: Fosterin ensimmäinen ohjaussuoritus oli elokuvassa "Pieni mies Tate" ("Little Man Tate", 1991), jossa hän myös näytteli. Tuottajana hän oli elokuvassa "Nell" (1994).


title: Jodie Foster

text: Foster on ohjannut televisiosarjan "Orange Is the New Black" jaksot ”Lesbopyyntö hylätty” ja ”Janoinen lintu”. Jaksosta ”Lesbopyyntö hylätty” Foster sai Primetime Emmy -ehdokkuuden parhaasta ohjauksesta komediasarjassa.


title: Jodie Foster

text: Foster sai toukokuussa 2016 tähden Hollywoodin Walk of Famelle. Vuonna 2016 Foster ohjasi jännityselokuvan "Money Monster", jonka pääosissa ovat George Clooney, Julia Roberts ja Jack O’Connell.


title: Jodie Foster

text: Foster opiskeli kirjallisuutta Yalen yliopistossa, suoritti alemman korkeakoulututkinnon ja valmistui vuonna 1985.


title: Jodie Foster

text: Jodie Fosterilla on kaksi lasta, Charles (s. 1998) ja Christopher (s. 2001). Yksityiselämäänsä tarkasti varjeleva Foster ei ole koskaan kertonut julkisuuteen mitään tietoja lastensa isästä. Ei siis ole myöskään tiedossa, onko pojilla sama isä.


title: Jodie Foster

text: Joulukuussa 2007 Daily Mail -lehti reportoi Fosterin pitäneen puheen Hollywood Reporter -lehden palkintojenjakotilaisuudessa. Puheessaan Foster kiitteli puolisoaan: ”Haluan kiittää kaunista Cydneytani, joka on pysynyt vierelläni hyvinä ja huonoina aikoina.” Foster ei koskaan aikaisemmin ole kommentoinut julkisuudessa liikkuneita huhuja lesboudestaan tai jo 15 vuotta kestäneestä suhteestaan Cydney Bernardiin. Pitämässään puheessa hän ensimmäistä kertaa puhui julkisesti puolisostaan ja seksuaalisesta suuntautumisestaan. Foster meni naimisiin valokuvaaja Alexandra Hedisonin kanssa huhtikuussa 2014.


title: Chartres

text: Chartres on Eure-et-Loirin departementin hallintokaupunki ja se sijaitsee keskisessä Ranskassa, noin 96 kilometriä Pariisista lounaaseen.


title: Chartres

text: Chartres sijaitsee Eure-joen varrella Beaucen tasangolla. Alue on Ranskan kosmetiikkateollisuuden keskusaluetta.


title: Chartres

text:
Parhaiten Chartres tunnetaan goottilaisesta Chartresin katedraalista (). Tätä Euroopan suurinta katedraalia pidetään hienoimpana ranskalaisena tyylisuuntansa edustajana. Chartresin katedraali on myös Unescon maailmanperintöluettelossa. Muita kaupungin kirkkoja ovat esimerkiksi Saint-Aignan de Chartres ja Saint-Pierre de Chartres.
Chartresissa ovat syntyneet muun muassa


title: Chartres

text: Chartresin ystävyyskaupunkeja:


title: Tve4

text: Tve4 on Valmetin valmistama, pääasiassa kevyeen vaihtotyöhön tarkoitettu dieselveturi. Niitä valmistettiin VR:lle neljäkymmentä kappaletta vuosina 1978–1983, ja ne numeroitiin sarjaan 501–540. Ulkonäkönsä ja keltaisen värinsä vuoksi sarjan vetureille vakiintuivat lempinimet "Teve4", "Käkikello", "Keltasirkku" ja "Keltuainen".


title: Tve4

text: Valmistajan tyyppitunnus vetureille on "Move250B" (Move = moottoriveturi). Samanlaisia vetureita on toimitettu muun muassa Seikun sahalle Poriin sekä 1 435 millimetrin raideleveydellä myös AB Storstockholms Lokaltrafikille, jossa sellainen on käytössä Neglingen varikolla Saltsjöbananin varrella.


title: Tve4

text: Veturi soveltui hyvin keveisiin töihin ratapihalla sekä suurehkon huippunopeutensa vuoksi myös linjalla ajoon. Sen alhainen hankauspaino aiheutti kuitenkin ongelmia nousuissa ja laskuissa sekä lumiseen vuodenaikaan ja lehtikelillä.


title: Tve4

text: Sarjan vetureista 25 on muutettu Kuopion ja Pieksämäen konepajoilla Tka8-sarjaan eli radan kunnossapitotehtäviin tarkoitetuiksi ratakuorma-autoiksi. Muutostöissä niihin on muun muassa lisätty automaattisen kulunvalvonnan vaatimat JKV-veturilaitteet sekä nosturilaitteisto. Loput veturit on suurelta osin poistettu käytöstä. Joitain vetureita on satunnaisesti käytössä muun muassa Turussa ja Kouvolassa.


title: PPO-Yhtiöt

text: PPO-Yhtiöt Oy (PPO) oli Elisan omistuksessa oleva puhelinyhtiö, joka toimi Keski- ja Pohjois-Pohjanmaalla, pohjoisessa Keski-Suomessa sekä Pohjois-Karjalassa. Lankapuhelinliittymien lisäksi se tarjosi mobiili- ja laajakaistapalveluja.


title: PPO-Yhtiöt

text:
Vuonna 2008 yrityksen liikevaihto oli 40,7 miljoonaa euroa ja liikevoitto 7,2 miljoonaa euroa. Se työllisti keskimäärin 284 henkeä ja tarjosi 36011 puhelinliittymää, 30527 laajakaistaliittymää ja 9011 kaapelitelevisioliittymää.
Vuonna 1914 perustettu yritys oli alkujaan nimeltään Pohjanmaan Puhelin Oy. Vuonna 2010 Pohjanmaan Puhelin Oy muuttui PPO-Yhtiöt Oy:ksi. Vuonna 2012 Elisa osti PPO-Yhtiöt Oy:n ICT-liiketoimintaa tekevän yhtiön koko osakekannan. Vuoden 2013 viimeisenä päivänä PPO Yhtiöt Oy, Telekarelia Oy ja Kymen Puhelin Oy fuusioituivat Elisaan.


title: PPO-Yhtiöt

text: PPO-Yhtiöt Oy:n tytäryhtiöitä vuonna 2008 olivat


title: Gandan kieli

text: Ganda on Ugandan puhutuin kieli runyakitaran ohella. Sitä puhuu äidinkielenään yli kolme miljoonaa ja toisena kielenään noin sata tuhatta ihmistä. Ganda on gandojen eli bagandojen kieli. Se on valtakieli Ugandan keskusmaakunnassa, johon muun muassa pääkaupunki Kampala kuuluu. Siitä ei silti ole tullut Ugandan kansallista kieltä, koska vain noin 20 prosenttia koko maan väestöstä puhuu sitä äidinkielenä. Keskusmaakunnan kouluissa on tarjolla gandankielistä opetusta ja Kampalassa toimii gandankielisiä sanomalehtiä sekä radio- ja TV-asemia.


title: Gandan kieli

text: Muiden bantukielten tapaan gandassa on alkuliitteillä merkittyjä substantiiviluokkia. Pronominit, adjetktiivit ja verbit mukautuvat pääsanansa substantiiviluokan mukaan. Joitakin esimerkkejä substantiiviluokista:


title: Oulun Puhelin

text: Oulun Puhelin Osakeyhtiö oli suomalainen puhelinlaitos, joka toimi Oulussa vuosina 1918–2007.